text:
Ikoranabuhanga
Abashinwa Bubaka Mu Buryo Budasanzwe, Iwabo Bikaba Akataraboneka!
Kimwe mu bintu Abashinwa bazwiho ni ukubaka ibintu bitangaje haba mu bwiza, mu gukomera no buhanga bwubakanwa. Si inzu gusa bubaka ahubwo bubaka n’ibiraro bikomeye kandi byubakanywe ubuhanga butangaza benshi.
Ikintu cya mbere mu mateka yabo bubatse n’ubu kikaba kigitangaza abagisura ni urukuta bubatse kera rwabuzaga abanzi babo kubagabaho ibitero.
Rwitwa Great Wall of China.
Rwubatswe mu byiciro ariko ahanini rwubatse hagati y’umwaka wa 220 kugeza mu wa 206 mbere ya Yezu Kristu. Hari ku ngoma y’umwami Qin Shi Huang. Ibi byaje gusenyuka kubera ikirere ni ukuvuga imiyaga n’imvura.
Igice kikiriho kandi gisurwa cyane ni icyubatswe mu bihe by’abami b’uruhererekane bari bagize ikitwa Ming Dyanasty yategetse guhera muri 1368 kugeza muri 1644.
Turebye muri iki gihe, nabwo usanga Abashinwa ari abubatsi badasanzwe.
Baherutse kuzuza ibiraro bikozwe nka etaje kandi bifite amakorosi k’uburyo hari abibaza niba umuntu yabikoresha akagera iyo ajya atayobye!
Kimwe muri byo ni ikitwa Ruyi Bridge gihuza uduce turi mu misozi yo mu Ntara ya Zhejiang hejuru y’ikibaya cya Shenxianju.
Ni ikiraro gifite uburebure bwa metero ijana. N’ubwo ari ikiraro kimwe, ariko gifite ibindi biraro bitatu bishamikiyeho kandi binyuranyuranyemo.
Bitandukanywa n’ibirahure bibitwikiriye k’uburyo umuntu abyambuka adafite igihunga cy’uko yabirinduka akagwa mu manga cyane cyane ko ubigenderaho aba areba hasi, ikuzimu, muri kiriya kibaya.
Ubwo amafoto yacyo yatangiraga gucicikana ku mbuga nkoranyambaga, hari bavuze ko ikiraro nka kiriya kidashobora kubaho.
Uvuye hasi mu gikombe ukagera aho ikiraro kiri hari metero z’ubutumburuke 140.
Ni ikiraro cyatumye umwe mu bahanga ba NASA uri muri laboratwari iri mu kirere yitwa International Space Station agira ati: “ Mbega ikiraro kiza kandi gikoranye ubuhanga? Ushobora gukeka ko atari cyo nyakuri ari ni cyo rwose.”
Umuhanga wakoze igishushanyo mbonera cya kiriya kiraro yitwa He Yunchang,akaba ari nawe wakoze igishushanyo mbonera cya Stade y’Abashinwa yakiriwemo imikino Olympique yabaye muri 2008.
Ni stade ya mbere ku isi yari ikoranye ubuhanga, haba mu myubakirwe no mu ikoranabuhanga.
Yibatswe nk’uko icyari cy’inyoni yitwa Isandi kiba kiba cyubatswe.
Tugarutse kuri cya kiraro, twababwira ko ubwiza n’ubuhanga cyubakanywe, bwatumye guhera muri Nzeri, 2020 kimaze gusurwa n’abantu 200 000.
Amafoto y’ibiraro by’Abashinwa:
Stade bubatse ikakirirwamo imikino Olympique nayo yasigaye mu mateka:
Abashinwa kandi baherutse gukora icyuma gitanga ubushyuhe bw’izuba. Bakise Izuba ryakozwe na muntu. Bamwe bavuga ko ubushyuhe buri muri kiriya cyuma buruta ububa mu izuba ricanira abeza n’ababi.


c: text/html

text:
Aranyuzamo akamufata ku rutugu, bakaganira barebana mu maso baseka. Aba ni Yezakuzwe w’imyaka 18 hamwe na se. Iyo uganiriye na Yezakuzwe, uhita ubona imbaraga n‘ishyaka yiganye siyansi amaze gushyigikirwa na se. Ni Nyampinga twarabasuye batubwira uko Yezakuzwe yashyigikiwe na se mu gukomeza kwiga amasomo ya siyansi, kandi yaramugoraga.
Akiri muto, Yezakuzwe yari afite inzozi zo kuba umuganga. Inzozi ze zatangiye kuzamo igihu ubwo yageraga mu mashuri yisumbuye agatangira kugorwa n‘amasomo yagombaga kwiga ngo azabigereho. “Ubugenge (phyisics), ubutabire (chemistry) n’ayandi yarangoraga pe!“ Kuva ubwo yacitse intege, afata umwanzuro wo gushaka ibindi yaziga. Umunsi umwe Yezakuzwe yeretse se indangamanota, maze papa we arababara. Papa we ati: “Nababajwe no kubona ahora atsindwa siyansi, ndamubaza nti: ‘ni iki kibigutera?’, nuko ambwira ko ayo masomo amugora.”
Uyu mubyeyi yatangiye kugira umwana we inama no kumukomeza, amubwira ko uko atsinda andi masomo, na siyansi ari ko yazitsinda, abaye ashyizeho umwete. Yezakuzwe na we yiyemeje kugerageza. Yahise atangira kwiga cyane, anasobanuza bagenzi be nuko amanota ye agenda azamuka. Ngo n’ubwo yakundaga siyansi ndetse amanota ye akazamuka, ubwoba bwa siyansi ntibwahise bushira, ndetse arangije ikiciro rusange yumvise yakwiyigira ibindi.
Yagishije se inama maze undi amushishikariza gukomeza siyansi. Papa wa Yezakuzwe yibutse icyo gihe yagize ati: “Twarimo turya, ambaza ibyo yahitamo mubwira kwiga ibyo akunda adakanzwe n’uko bimugora”. Ayo magambo yateye Yezakuzwe imbaraga zo guhitamo kwiga ubugenge, ubutabire n’ibinyabuzima. Ku kibazo cy’uko harimo amasomo yamugoraga, ise yamushakiye umwarimu wo kumwigisha isomo ry‘ubugenge mu kiruhuko, kugira ngo nagera mu mwaka wa kane, atazagira ikibazo.
Yaje gutsinda ikizami cya leta bamuha ishami yasabye, ariko ngo ntibyakomeza kumuhira kuko mu wa kane yatsinzwe, maze yicuza impamvu yagiye muri iryo shami ndetse atekereza umwanya yataye, arababara cyane.
Papa we agikubita amaso indangamanota yabonye rya somo rikimukomereye maze akomeza kumutera ishyaka. Yagize ati: “Nk’umubyeyi numvaga gutuka umwana ngo yatsinzwe bitatuma atsinda ahubwo mpitamo kumushishikariza kwiga ahozaho, nkamutera imbaraga zituma yigana umwete kandi akabikunda.” Yezakuzwe yungamo, ati: “Nabitekerejeho, nuko nshyiramo umwete ndiga, nkasobanuza ndetse mu kiruhuko nkigana n’abandi, ababyeyi na bo bakampa umwanya wo kwiga.”
N’ubwo yahuye n’imbogamizi zitari nke, Yezakuzwe yabonye ko urukundo yakundaga siyansi rwaje kuvamo gukunda kwigisha no gufasha abandi mu masomo. Kuri ubu yahawe buruse (bourse) yo kwiga ibinyabuzima n’uburezi muri kuminuza, bityo akazaba umwalimu wa siyansi. Yezakuzwe agira ati: “Ibi bizampa amahirwe yo gutinyura abandi bagira ikibazo nk’icyo nahoranye.“ Se na we aterwa ishema no kubona aho umwana we ageze ndetse ngo yahise abona ko umubyeyi afite uruhare mu kwiga k’umwana birenze kumwishyurira amafaranga y’ishuri.

robotstxt: allowed

filter: keep


text:
Umunsi umwe hari ku wa Gatanu, muri Werurwe 2016, ubwo Honorine yicaranye n’abo bigana, ategereje guhabwa impamyabumenyi ya kaminuza. Uwo munsi ibyishimo byari byamusaze. Uyu ni Nyampinga ni we muntu ufite ubumuga bw’ubugufi bukabije wenyine wari warangije muri “Kim University” uwo mwaka, ndetse mu minsi umunani (8) yakurikiyeho, yahise abona akazi ko kwiga no gucunga imishinga. Gusa imyaka mike mbere yaho akiga mu mashuri yisumbuye, ntiyigeze atsinda ikizami cya leta. Iyi ni inkuru ya Honorine w’imyaka 27 wahuye n’imbogamizi ariko nyuma aza kugera ku nzozi ze.
Honorine yakuze akunda kwiga, akumva agomba kuzarangiza amashuri akiteza imbere. “Ubushobozi bwo kugenda bwari buke kandi niga mu mashuri abanza nigaga kure bikangora kugerayo.” Aya ni amagambo ya Honorine wakoreshaga urugendo rw’isaha kubera ubumuga bw’ubugufi afite ngo agere ku ishuri mu gihe abandi badafite ubumuga bahakoreshaga iminota icumi (10).
Umuhate we wateye ababyeyi be kumushakira icumbi hafi y'ishuri aho yabanye n’abavandimwe be dore ko harimo undi wagenderaga mu kagare kubera ubumuga, maze bakajya bashyigikirana mu rugendo no mu myigire yabo.
Haje gukurikiraho ikibazo k’imbaraga nke mu maboko zatumaga yandika buhoro, ntarangirize ikizami rimwe n’abandi. Ati: “Nabibwiye abarimu banyigishaga, banyemerera kuzajya banyongerera iminota kugira ngo mbashe kurangiza neza.” Ikibazo ngo cyakomeraga iyo yakoraga ibizamini bya leta kuko iyo yakoreshwaga n’abarimu batamuzi yakoreshaga igihe nk’icy’abandi, agatsindwa. Ati: “Nababazwaga no gutsindwa kandi ntari umuswa.”
“Ababyeyi bange bakomezaga kunshyigikira, mama akambwira ko kwiga ari cyo cyambeshaho kandi ko mbishoboye.” Yongeraho ati: “Icyo gihe nahitaga numva nongeye gukomera.”
Gusa yaje gutsindwa ibizami bya leta bisoza ikiciro rusange, biramubabaza we n’ababyeyi be kuko bumvaga ko yari akwiriye gutsinda. Honorine yanze gucika intege, maze kuko ibyari bimaze kuba nta ruhare yari yabigizemo, ahita yimukira mu mwaka wa kane, akomeza guharanira kugera ku ntego ye.
Honorine yakomeje kwiga no gukora cyane aza gusoza amashuri yisumbuye afite amanota yo kwiga kaminuza, aranezerwa. Ese ageze muri kaminuza byaramuhiriye? Agira ati: “Twigishwaga n’umunyamahanga maze akavuga Icyongereza vuba simbyumve.” Honorine ngo yahise yiyemeza kurenga iyi mbogamizi, ati: “Nigiriye inama yo kwicara imbere akajya avuga muhanze amaso kandi ndeba umunwa we kugira ngo numve neza.”
Urugendo rwa kaminuza yararurangije maze nyuma y’iminsi umunani (8) gusa ahita abona akazi nk’ushinzwe kwiga imishinga mu ihuriro ry’abafite ubumuga bw’ubugufi bukabije ndetse ahita atangira kwiga ikiciro cya gatatu cya kaminuza. Agira ati: “Nishimira ko nabashije kwiga, nkabona akazi kajyanye n’ibyo nkunda.”
Asoza yasobanuye ibyo umuntu yakora kugira ngo arenge imbogamizi zo mu masomo agira ati: “Kumenya igihe kiza cyo gusubiramo amasomo ni ingenzi kuko hari amasaha umuntu ashobora kugerageza gufata mu mutwe bikamunanira bitewe n’umunaniro.” Nuko aza kongeraho ati: “Mbere yo kureba ibibazo uhura na byo reba icyo ushaka kugeraho kandi kibe gifite imbaraga kurusha imbogamizi uri kubona.”


text:
(VIDEO) Habimana wize muri IPRC yakoze akameza ka mudasobwa kavura umugongo
Indwara y’umugongo muri ino minsi irigufata abantu bo mungeri zose bitewe n’impamvu zitandukanye, kwicara nabi mu kazi uri kuri mudasobwa nimwe muri izo mpamvu, Habimana Clement w’imyaka 26 yatangiye gushaka igisubizo cyafasha abakorera kuri mudasobwa akora akameza kabafasha.
Yabwiye Umuseke ko amaze gukora akameza ka mudasobwa kazajya gafasha abantu bafite ikibazo cyo kurwara umugongo mu gihe bari kuri mudasobwa, kandi kakarinda n’abakiri bazima.
Ati “Abantu bafite ikibazo cyo gutaka umugongo bitewe n’uko wunamye uri kuri mudasobwa, hari n’abasanzwe bazitereka hasi bagakora bunamye ni ukwangiza mashine no kwiyangiza ubwawe, nabashishikariza kutugana tukabaha akameza ka mudasobwa kazabavura icyo kibazo cyo gutaka umugongo.”
Clement Habimana avuga ko aka kameza kazorohereza abantu mu mikorere yabo ya buri munsi ntibazongere kuvunika.
Igitekerezo cyo gukora aka kameza uko cyaje
Clement avuga ko akiri umunyeshuri muri IPRC- Ngoma (East) ngo yari afite akumba gato cyane katamwemereraga gukoresha mudasobwa ye, yakundaga kuyitereka hasi kuri tapi bikamusaba kunama kugira ngo abone kuyikoresha.
Ati ”Namaraga ama saha abiri nunamye hasi nkorera kuri mudasobwa yange, najyaga kuryama numva ndi kubabara umugongo, nubwo nayiterekaga kuri valizi nararyamaga nkumva ndi kubabara, nkihengeka nkigarura, niho nakuye igitekerezo cyo gukora akameza ka mudasobwa gafatira ku gikuta.”
Clement avuga ko hari na bagenzi be yagiye akorera ku buryo abazaga kumusura, basanga mudasobwa ye iri ku gikuta bakabyishimira bakifuza ko na bo yabakorera.
Kugeza ubu Clement Habimana akora akameza kajyaho mudasobwa kafasha abamara umwanya munini bicaye mu birobakoresha mudasobwa.
Akameza ka mudasobwa bafatisha ku gikuta, ashobora gukora n’ako gushyiraho televiziyo ndetse, na bafule ya radio nto. Uyu musore akorera mu Murenge wa Gatsata, niho iwabo ku bantu bifuza kumuteza imbere bamuhamagara kuri numero 0785 785 850.
Daddy Sadiki RUBANGURA
UMUSEKE.RW


text:
YASUWE 28
Kuba uri umuhinzi nturye ku musaruro w’ibyo wejeje ahubwo byose ukabimarira ku isoko, kimwe n’ikindi gikorwa wakora ntufate ku nyungu ngo wumve ko wakigezeho wavunitse ubundi ngo wisane, nibyo byakagombye kuranga uwakoze akagera ku musaruro.
Ibi siko bimeze ku bahinzi ba kawa kuko ngo bo bazigemura batisigiye izo kunywa kandi ngo kunywa kawa itanyujijwe mu ruganda aribwo iryoha kurushaho.
Mu kiganiro twagiranye na Axel Ngarambe, umwe mu bashinzwe gusuzuma ubuziranenge bwa kawa, yabwiye rwandanews24 ko kuba abahinzi ba kawa batayinywa bayitunganyirije babiterwa n’ubunebwe.
Yagize ati: “abahinzi ba kawa ntibayinywa kandi bakagombye kuyinywa kuko umuntu ashobora kuyitunganyiriza bitagombeye kunyura mu ruganda, ariko kubera ubunebwe bakavuga ko bigoranye”.
Yakomeje atubwira ko umuntu afata kawa yumye neza, ukayikaranga ku rujyo cyangwa mu nkono ya Kinyarwanda kuko ngo ibumba ribikoze riyifasha gushyuha, kutayibabura ndetse no kutayishiririza.
Nyuma yo gukaranga ikawa yawe, urayifata ukayisekura mu isekuru ya Kinyarwanda n’umuhini ukayinoza neza. Iyo imaze kunoga urayiyungurura ubundi ugashyira ya fu mu gikoresho gifite isuku kugirango ubone uko uza kuyikora wifashishije amazi yabize nk’uko bisanzwe umuntu ateka amazi yo gukoresha icyayi gisanzwe.
Kuri kawa ho rero ushyiramo amazi ukurikije abaribuyinywe, bitandukanye n’uko wakora icyayi gisanzwe.
Ngarambe yatubwiye ko iyo abahinzi ubabwiye ubu buryo bwo kwitunganyiriza kawa bakubwira ko bigoye batabivamo.
Umwe mu bahinzi ba kawa Kabanda Marcel, tumubajije impamvu agemura kawa zose ntasigire umuryango iyo kunywa kandi bishoboka ko bayitunganyiriza murugo, yatubwiye ko icyo bahinga bagambiriye atari ukuyinywa, ahubwo ari ugushaka amafaranga kandi ngo akazi ko kuyitunganya nako ntikoroshye kuko gasaba umwanya kandi ngo bakaba bagira mucye igihe cy’umwero.
N’ubwo abahinzi ba kawa bavuga ko kwitunganyiriza kawa ngo bayinywe batabivamo, niyamaze gutunganywa inyujijwe mu ruganda nayo ntibayinywa.


text:
Ubukangurambaga ku ngingo y’i 125 cyarabereye mu murenge wa Ruhango, akarere ka Rutsiro, aho abangavu babyaye imburagihe basobanuriwe ingingo ya 125 mu gitabo cy’amategeko ahana, ivuga ngo ni ryari uwakuyemo inda adashobora kubiryozwa.
Abangavu bahagarariye abandi batifuje ko amazina yabo atangazwa, bavuga ko bagiye gufasha bagenzi babo babagira inama mu buryo butandukanye.
Umwe ati “ikintu cya mbere ngiye gufasha abamdi ni ukubagira inama, ririya tegeko ryemera abantu gukuramo inda hari benshi batari barizi, kuburyo hari abo tuzariganiriza bakarimenya, kandi abo tuzajya duhura bakiri bato tuzajya tubigisha.”
Undi ati “hari ukuntu wasamaga inda utabishaka, kuri ubu noneho nasobanukiwe icyo amategeko ateganya, ubutumwa njyanira bagenzi banjye ni ukubigisha uko bakwirinda inda zitateganijwe bakanabasha kuboneza urubyaro.”
Impuguke mu by’ubuzima rusange, akaba n’umujyanama mu kigo HDI Mporanyi Theobard yagarutse ku mpamvu zituma uwatewe inda ashobora kuyikuramo ntakurikiranwe n’amategeko.
Ati “igihe uwatewe inda ari umwana, kuba yarafashwe ku ngufu, kuba yaratewe inda n’uwo bafitanye isano rya hafi, kuba uwo muntu baramubanishije nundi ku ngufu akaba yamubera umugore bikozwe ku ngufu, mu gihe byemejwe n’abaganga babyigikiye ko umubiri w’umubyeyi utazabasha kwihangana kugeza ku mezi 9 umwana avutse cyangwa bakemeza ko umwana uri mu nda adashobora kuvuka kubera impamvu zitandukanye.”
Ubu bukangurambaga icyo bumaze ni ukugira ngo uwongeye kugwa mu mutego bwa kabiri adashaka kubyara, aho kugira ajwe kwa Magendu azirikana ko hari itegeko rimufasha, kuko akenshi aba yanga kubyara, kuko aba yumva ko asebeje umuryango, rero gusobanukirwa amategeko babasha no gusobanurira abandi.
Uretse kuba gukuramo inda ari icyaha gihanwa n’amategeko aba bangavu bibukijwe ko ibihano byinshi bihabwa uwafashije undi gukuramo inda.
Ubu bukangurambaga bwateguwe na HDI, ku bufatanye na Minisiteri y’ubuzima n’Imbuto Foundation.


text:
Ibi ni ibyagarutsweho n’Ubuyobozi bw’akarere ka Gisagara ubwo kuri uyu wa kabiri tariki ya 13 Mata 2021 mu ruzinduko Abayobozi b’aka Karere bagiriye mu Murenge wa Kigembe aho baganiriye n’Abaturage ku birebana no gukomeza kwicungira umutekano kandi bagakomeza kwirinda icyorezo cya Covid 19 barushaho kwitabira gahunda za leta harimo gutanga ubwisungane mu kwivuza hakiri kare no kwitabira gahunda ya Ejo heza mu rwego rwo kuzigamira izabukuru.
Nyuma yo guhabwa impanuro n’ubuyobozi bw’akarere abaturage b’Umurenge wa Kigembe biyemeje ko ibibazo bibangamiye Umuryango buri wese agomba kubigira ibye bityo Umuryango ukarushaho gutera imbere.
Ndanga Theoneste utuye mu Kagali ka Gatovu,mu Mudugudu wa Janja, yagize Ati:” ibibazo bibangamiye abaturage,bizakemuka ari uko buri wese muritwe nk’Umuturage abigize ibye”. Akomeza yemeza ko isibo ikoze neza Imihigo yakweswa kandi buri wese agatera imbere.
Murashi Ignace utuye mu kagali ka Mweko,yemeza ko Umuturage afite uruhare mu iterambere ry’Umuryango,kandi uruhare runini ruri mu biganza by’umugore Kugira ngo imibereho y’Umuryango izamure urwego, bityo nk’abaturage bagomba guharanira kubaka Umuryango ushingiye ku bwumvikane ariko cyane cyane Umugore agahabwa ubushobozi bwo gukora kuko iyo umugore asubijwe inyuma Umuryango udatera imbere.
Ubuyobozi bwashishikarije abitabiriye inama kurushaho gukora ibyateza imbere Umuturage kugirango imihigo yeswe uko bikwiye,banagaragarijwe imihigo igomba gushyirwamo imbaraga nkuko byagaragaye ko hari ikiri inyuma. Abitabiriye inama bijeje Ubuyobozi ko bagiye gushyira mubikorwa inama n’impanuro bagiriwe.
Umuyobozi w’Akarere ka Gisagara Rutaburingonga Jerome yasabye abaturage b’Umurenge wa Kigembe kurangwa n’umurimo baharanira kuzamura imibereho myiza mu rwego rwo kwesa imihigo kuko byose utabigeraho udashyize imbaraga mu gukora. Yagize ati:” Mugomba Kurangwa n’ubushake,mugakora cyane kandi mu gakora mutikoresheje ibi bizabafasha mu iterambere, kandi mugaharanira gutera intambwe igana aheza kugira ngo kigembe yanyu mwese imihigo.”
Uretse kuba Umurenge wa Kigembe uri ku isonga mu guhashya icyorezo cya Covid-19 bafite imishinga itandukanye harimo n’umushinga wo kubungabunga icyogogo cy’uruzi rw’akanyaru wafashije abaturage kwiteza imbere.
Umurenge wa Kigembe ni umwe mu mirenge 13 igize akarere ka Gisagara ko mu Ntara y’amajyepfo.
Bibukijwe ko Umutekano ari ishingiro ryo gukora batekanye
Iyi nama yaririmo inzego z’umutekano ku rwego rw’akarere
Abaturage bahawe umwanya wo kubaza ibibazo
Venuste Habineza/Muhuza.com


text:
ABAKURAMBERE N’ABAHANUZI
IGICE CYA 2 - IREMA
Iki gice gishingiye mu Itangiriro igice cya 1 n’icya 2.
Ijambo ry’Uwiteka ni ryo ryaremye ijuru, umwuka wo mu kanwa ke ni wo waremye ingabo zo muri ryo zose. Kuko yavuze, bikaba; yategeka, bigakomera.” Zaburi 33:6, 9. Ni We “washimangiye isi ku mfatiro zayo, isi ntizigera inyeganyega iteka ryose.” Zaburi 104:5. AA 18.2
Igihe isi yavaga mu biganza bya Rurema, yari nziza bihebuje. Yari iriho imisozi, udusozi, n’ibibaya birimo inzuzi nziza n’ibiyaga bibereye amaso; ariko udusozi n’imizozi ntibyari bihanamye, ngo bigire ibihanamanga n’imikuku biteye ubwoba nk’uko bimeze ubu, udusongero n’ibitare byari bitabye mu butaka bwarumbukaga, bigatuma ahantu hose hamera ibyatsi bitoshye. Ntiharangwaga ibishanga bibi cyangwa ubutayu butagira ikimera. Iyo warebaga hose, amaso yakubitanaga n’ibiti by’igikundiro n’indabo zishimishije. Impinga z’imisozi zariho ibiti by’inganzamarumbo ubu tutabona. Umwuka wo mu kirere wari mwiza utagira ubwandu. Isi yose yarushaga ubwiza ubusitani bw’ingoro zirimbishijwe cyane. Abamarayika bazaga kuyisura bishimye, maze bakanezezwa n’imirimo itangaje y’Imana. AA 18.3
Amaze kurema isi n’ibiyirimo byose, Umuremyi yuzurisha umurimo we kurema umuntu, ariwe wari waremewe isi, nuko ayituzwaho. Ahabwa ubutware bw’ibyo ijisho rye ryose ryabashaga kubona; nk’uko “Imana yavuze iti: Tureme umuntu agire ishusho yacu, ase natwe: atware isi yose.” Nuko “Imana irema umuntu afite ishusho yayo. ..Umugabo n’umugore ni ko yabaremye.” lbyo bigaragaza inkomoko y’ikiremwamuntu ; kandi mu bitabo byo mu ijuru handitswe ko nta nenge yari afite. Imana yaremye umuntu mu ishusho yayo bwite. Aha nta mayobera ahari. Ntaho wahera uvuga ko umuntu yagiye ahinduka buhoro buhoro ava mu dukoko duto cyangwa se mu bimera. Inyigisho nk’izo zitesha agaciro umurimo ukomeye w’Umuremyi kandi zigashyira umuntu hasi cyane, ku mitekerereze y’isi. Mu gushaka gutesha agaciro umuntu bamuvutsa inkomoko ye y’icyubahiro, abantu baba bagamije gukuraho imbaraga y’Imana yo kurema isanzure n’ibirimo byose. Uwaremye isi y’agahebuzo, akayitaka uburabyo bwiza, uwujuje isi n’ijuru ibitangaza by’imbaraga ze, ubwo yazaga gushyira umusozo ku murimo we w’icyubahiro, azana uwo gutegeka ibyaremwe byose bitagiraga inenge, ntiyananiwe kurema icyaremwe gishyitse ngo agihe umwuka w’ubugingo. Inkomoko y’ubwoko bwacu, nk’uko tuyibwirwa n’Ibyanditswe byahumetswe na Mwuka, yerekana ko ituruka ku Muremyi Nyirubushobozi: ko tudakomoka ku ruhererekane rw’ihindagurika ry’udukoko, ibijonjogoro, n’inyamaswa zigenza amaguru ane. Nubwo Adamu yakuwe mu mukungugu, yari “umwana w’Imana” Luka 3:38. AA 18.4
Yashyizweho nk’uhagarariye Imana, ngo abe umutware w’ibindi byaremwe. Ibindi biremwa bidafite ubwenge nk’ubw’abantu, ntibishobora gusobanukirwa cyangwa kumenya ubudahangarwa bw’Imana ishobora byose; ariko kandi byahawe ububasha bwo gukunda no gukorera abantu. Umunyazaburi aravuga ati, “Wamuhaye gutegeka ibyo waremesheje intoke zawe, wamweguriye ibintu byose kugira ngo abigenge,... n’inyamaswa zo mu ishyamba na zo n’ibiguruka mu kirere.... n’ibindi biremwa byose biba mu mazi.” Zaburi 8:6-8. AA 19.1
Umuntu yagombaga kugaragaza ishusho y’Imana, ari inyuma mu bigaragara ndetse no mu mico yayo. Kristo gusa ni we shusho ya kamere ya “Data wa twese. Abaheburayo 1:3; Ariko umuntu we yaremwe asa n’Imana. Kamere ye yari ihuje n’ibyo Imana ishaka. Ubwenge bwe bwari bufite ubushobozi bwo gusobanukirwa n’ibintu by’ubumana. Umuntu yari afite urukundo rutagira amakemwa; kandi yategekaga irari ry’umubiri we. Yari intungane kandi akanezezwa no gusa n’Imana ndetse akagendera mu bushake bwayo. AA 19.2
Umuntu akiva mu biganza by’Umuremyi we yari afite igihagararo giheranije n’ uburanga buzira amakemwa. Imiterere ye yagaragazaga ubuzima buzira umuze n’ibyishimo bitarondoreka. Adamu yari afite igihagararo gisumba kure cyane icy’abagabo bariho muri iki gihe. Nubwo Eva yari mugufi ho hato; yari ateye neza kandi yari mwiza. Abo baziranenge bombi bataracumura, nta myambaro idasanzwe bambaraga; bari bambitswe n’umucyo n’ikuzo byari bibatwikiriye, nk’ibyo abamarayika bambara. Igihe bari bafite imibereho yumvira Imana, iyo kanzu y’umucyo bari bagikomeje kuyambara. AA 19.3
Adamu amaze kuremwa, yazaniwe buri cyaremwe cyose imbere ye ngo acyite izina; abona ko buri kiremwa cyose cyahawe umufasha wacyo, ariko mur’ibyo biremwa byose, “umufasha bakwiranye yari ataraboneka.” Mu byo Imana yari yaremye ku isi byose, nta na kimwe cyari kimeze nk’umuntu. Maze noneho Imana iravuga iti, “si byiza ko umuntu aba wenyine; reka muremere umufasha umukwiriye.” Umuntu ntiyaremewe kuba mu bwigunge; yagombaga kuba ikiremwa gisabana. Iyo atagira umufasha, ibyiza byari bimukikije n’imirimo ishimishije yagombaga gukorera ubusitani bwa Edeni ntibyari kubasha kumuha umunezero uzira amakemwa. Ndetse n’umushyikirano we n’abamarayika ntiwashoboraga guhaza icyifuzo cye cyo kubona uwo bifatanya nka mugenzi we. Nta wasaga na we wari uhari ngo bagaragarizanye urukundo. AA 19.4
Imana ubwayo ni Yo yahaye Adamu umufasha. Yamuhaye “umufasha bakwiranye,”- umufasha umeze nka we - waremewe kuba mugenzi we koko, kandi washoboraga kuba umwe na we mu rukundo no kwifatanya na we. Eva yaremwe mu rubavu rwakuwe muri Adamu; bisobanura ko atagombaga gutegeka umugabo ngo abe umutwe w’urugo, cyangwa ngo akandagirirwe munsi y’ibirenge nk’insuzugurwa, ahubwo yagombaga kumuba iruhande nk’uwo bangana, uwo gukundwa no kurindwa n’umugabo we. Eva yari umwe n’Adamu, igufa ryo mu magufa ye, akara ko mu mara ye, yari Adamu wundi, byerekana ubumwe bwa bugufi buri muri iyo sano. “Kuko ari nta muntu wakwanga umubiri we, ahubwo yawugaburira, akawukundwakaza...” Abefeso 5:29 ” Ni cyo gituma umuntu azasiga se na nyina, akabana n’umugore we akaramata, bombi bakaba umubiri umwe.” Itangiriro 2:24. AA 20.1
Imana ni Yo yahanze ubukwe bwa mbere iranabwizihiza. Bityo rero, uwo muhango watangijwe n’Umuremyi w’ijuru n’isi. “Gushyingiranwa kubahwe n’abantu bose.” Abaheburayo 13:4 ; ni imwe mu mpano z’Imana ku muntu, kandi ni umwe mu mihango ibiri Adamu yakuye muri Paradizo amaze kugwa mu cyaha. Igihe amahame mvajuru yitaweho kandi akubahirizwa, gushyingiranwa biba umugisha; birinda ukwera n’umunezero by’abantu, bigaha umuntu ibyo akeneye mu buzima, bikazamura imikurire y’umubiri, iy’ubwenge ndetse n’iy’ iby’umwuka. AA 20.2
“Uwiteka Imana ikeba ingobyi muri Edeni mu ruhande rw’iburasirazuba, iyishyiramo umuntu yaremye”. Ibyo Imana yari yaremye byose byari byiza, bizira amakemwa, kandi nta na kimwe cyagaragaraga ko kidashaka kunezeza abo bantu b’intungane; na none kandi Imana yabahaye indi mpano y’urukundo rwayo, ibategurira ubusitani budasanzwe kuba urugo rwabo. Muri ubwo busitani harimo ibiti by’amoko yose, ibyinshi muri byo bihunze amatunda aryoshye cyane. Hari imizabibu iteye ubwuzu, igororotse, isa neza, kandi amashami yayo aremerewe n’amatunda y’igikundiro. Adamu na Eva bagombaga kumenyereza ayo mashami y’imizabibu kwigonda, maze bakibera aho batwikiriwe n’amatunda n’ibibabi by’ibiti bitoshye. Hari indabyo zifite impumuro nziza cyane z’amabara yose ashashagirana. Hagati muri ubwo busitani harimo igiti cy’ubugingo cyarushaga ibindi byose ubwiza. Amatunda y’icyo giti yarabagiranaga nk’izahabu n’ifeza kandi yari afite ububasha butuma umuntu adapfa. AA 20.3
Noneho rero irema ryari rigeze ku musozo waryo. “Ijuru n’isi n’ibirimo byose birangira bityo.” Imana ireba ibyo yari imaze kurema ibona ari byiza cyane.” Eden yari iri ku isi. Adamu na Eva bari bafite uburenganzira bwo kwegera igiti cy’ubugingo. Iryo rema ritunganye ntiryagiraga ikizinga cy’icyaha cyangwa igicucu cy’urupfu. “Igihe inyenyeri zo mu rukerera zaririmbaga zikiranya, abana b’Imana bose bavuzaga impundu z’ibyishimo.” Yobu 38:7. AA 20.4
Umuremyi ukomeye yashyizeho imfatiro z’isi; isi yose ayitaka ubwiza kandi ayuzuza ibintu byose umuntu akeneye; Yaremye ibiba ku butaka byose n’ibyo mu nyanja. Mu minsi itandatu umurimo ukomeye w’irema wari urangiye. Maze Imana “iruhuka ku munsi wa karindwi imirimo yayo yose. Kandi Imana iha umugisha umunsi wa karindwi iraweza: Kuko ari wo Imana yaruhukiyemo imirimo yose y’ibyo yaremye.” Imana yanyuzwe n’umurimo w’intoki zayo. Ibyaremwe byose nta nenge byari bifite kuko bibereye Umuremyi wabyo, Kandi yararuhutse bidatewe n’umunaniro, ahubwo bitewe no kwishimira ibivuye mu buhanga bwayo no mu neza yayo hamwe no kwerekana ikuzo ryayo. AA 20.5
Imana imaze kuruhuka ku munsi wa karindwi, iraweza, cyangwa irawiyegurira, nk’umunsi w’ikiruhuko ku muntu. Akurikije urugero yari ahawe n’ Umuremyi, umuntu yagombaga kuruhuka kuri uwo munsi wejejwe kugira ngo niyitegereza ijuru n’isi bitume atekereza iby’umurimo ukomeye w’Imana wo kurema; kandi nabona ibyerekana ubuhanga n’ineza by’Imana, umutima we wuzure urukundo no kubaha Umuremyi we AA 21.1
Muri Edeni, Imana yashyizeho urwibutso rw’umurimo wayo w’irema, ubwo yahaga umugisha umunsi wa karindwi. Isabato yahawe Adamu, ariwe se kandi akaba n’uhagarariye ikiremwamuntu. Kuyubahiriza byari igikorwa cyo gushimira ku ruhande rw’abari gutura mu isi ko Imana ariyo Muremyi wabo kandi ko ariyo Mwami wabo w’ukuri; kandi ko bo ari umurimo w’intoki zayo ndetse bakaba abantu bayo. Niyo mpamvu, uwo muhango wera wagombaga kuba urwibutso, kandi ukaba warahawe ikiremwamuntu cyose. Nta kintu na kimwe kidasobanutse cyari muri wo cyangwa ngo ube ugenewe abantu bamwe. AA 21.2
Imana yabonye ko Isabato ari ingenzi cyane ku muntu, ndetse ko azayiruhuka no muri Paradizo. Yagombaga kureka inyungu ze bwite umunsi umwe muri irindwi, kugira ngo yitegereze bihagije imirimo y’Imana kandi atekereze ku mbaraga n’ineza byayo. Yari akeneye Isabato kugira ngo imwibutse Imana byimbitse kandi bitume ayishimira kuko ibyo yishimiraga n’ibyo yari afite byose byakomotse mu kiganza cy’Umuremyi cyuzuye ubuntu. AA 21.3
Imana yashyiriyeho Isabato kuyobora intekerezo z’abantu ngo zisobanukirwe n’ibyo yaremye. Ibyaremwe byose byari bifite imvugo yabyo ihamya ko hariho Imana ihoraho, Umuremyi n’Umugenga wa byose. “Ijuru ryerekana ikuzo ry’Imana; isanzure ry’ijuru rigaragaza ibyo yakoze. Amanywa abibwira andi manywa, ijoro ribimernyesha irindi joro.” Zaburi 19:2, 3. Ubwiza burimbishije isi ni ikimenyetso cy’urukundo rw’Imana. Ibyo tubibonera ku misozi idashyiguka, ku biti bitoshye by’inganzamarumbo, ku burabyo buri kubumbura hamwe n’ubundi bwiza. Ibyo byose bitubwira Imana. Isabato yereka umuntu iyabiremye byose ikanategeka abantu kubumbura igitabo gikomeye cy’ibyaremwe, aho basanga ubwenge, ubushobozi, n’urukundo rw’Umuremyi. AA 21.4
Ababyeyi bacu ba mbere n’ubwo baremwe ari intungane kandi ari abaziranenge, ntibari ku rugero rudashobora gukora ikibi. Imana yabaremye bafite umudendezo, bashobora kugenzura ubuhanga n’ubugwaneza by’imico mbonera y’Imana n’ubutabera bw’ibyo ibasaba, kandi bafite ubwigenge busesuye bwo kwihitiramo kumvira cyangwa kutumvira. Bagombaga kwishimira gushyikirana n’Imana hamwe n’abamarayika batunganye; ariko mbere yo kugira uburinzi buhoraho, ubuyoboke bwabo bwagombaga kugeragezwa. Mbere na mbere umuntu akiremwa hashyizweho itegeko ribuzanya kwishyira imbere ari byo byabaye intandaro yo gucumura kwa Satani. Igiti kimenyekanisha ikiza n’ikibi, cyari hafi y’igiti cy’ubugingo hagati mu busitani, cyari cyashyiriweho kugerageza kumvira, kwizera, n’urukundo by’ababyeyi bacu ba mbere. Ubwo bari bafite umudendezo wo kurya ku bindi biti, babujijwe kurya ku mbuto z’icyo giti kimenyekanisha icyiza n’ikibi kugira ngo badapfa. Bagombaga na none guhangana n’ibigeragezo bya Satani; ariko iyo bihanganira icyo kigeragezo bajyaga kumunesha, bagahora banezeranwa n’Imana. AA 21.5
Imana yahaye umuntu amategeko amugenga, nk’ikintu cy’ingenzi yagenewe mu mibereho ye. Yari umuyoboke w’ubutegetsi bwayo, kandi nta butegetsi butagira amategeko abugenga. Imana yashoboraga kurema umuntu udashobora kwica itegeko ryayo; yashoboraga no kubuza Adamu gukora ku mbuto yari yabujijwe, nyamara muri icyo gihe umuntu ntiyari kuba agifite umudendezo, ahubwo yari kuba ahindutse igikoresho. Hatabayeho umudendezo wo kwihitiramo, kumvira kwe kwajyaga kuba ari ukw’agahato aho kuba uk’ubushake. Nta gukuza imico mbonera byari kubaho. Iyo bigenda bityo rero, byari kuba binyuranyije n’umugambi w’Imana wo kwita ku bindi byaremwe ku isi. Ntibyari kuba bikwiye umuntu waremanywe ubwenge, kandi na Satani yajyaga kuboneraho gukomeza kurega Imana ko ubutegetsi bwayo ari ubw’igitugu. AA 22.1
Imana yaremye umuntu atagira amakemwa; yamuhaye ibintu by’agatangaza biranga imico mbonera, nta cyajyaga gutuma yerekera ku kibi. Yamuhaye ubushobozi bwo gutekereza buhambaye, kandi ishyira imbere ye ibishoboka byose byatuma adateshuka ku Mana. Kumvira, kuba indakemwa no kubaho by’iteka ryose, nibyo byajyaga gutuma agira umunezero w’iteka. Byari kandi kuzatuma yegera igiti cy’ubugingo. AA 22.2
Urugo rw’ababyeyi bacu ba mbere rwajyaga kuba intangarugero ku ngo z’abana babo bajyaga gutura mu isi. Urugo rurimbishijwe n’ukuboko kw’Imana ubwayo, ntirwari kubura kuba ingoro ishimishije. Bitewe n’ubwibone, abantu bashimishwa no gutura mu mazu y’ibitabashwa kandi ahenze cyane maze bakirata imirimo y’intoki zabo, nyamara Imana yatuje Adamu mu busitani. Aho niho hari icumbi rye. Ijuru niryo ryari igisenge cy’inzu ye; isi n’ibiyiriho byari ikirambi, naho amashami atoshye y’ibiti byiza yari umusego. Inkuta z’iyo nzu zari zirimbishijwe n’ibintu by’igiciro — ariyo mirimo ikomeye y’Umuhanzi w’Icyatwa. Ibyo biremwa bitagira inenge byari bikikijwe n’icyigisho cy’ibihe byose kivuga ko umunezero nyakuri utabonerwa mu kwishyira hejuru n’umurengwe, ahubwo uturuka ku mushyikirano tugirana n’Imana binyuze mu byo yaremye. Iyaba abantu bahaga agaciro gake ibintu bidasanzwe, bakimenyereza ibyoroheje, baba barashyikiriye umugambi Imana yabaremeye. Ubwibone no kwikuza ntibijya binyurwa, ariko abanyabwenge nyakuri umunezero wabo uzakomoka mu kwishimira ibyo Imana yabahaye. AA 22.3
Abantu batujwe muri Edeni bashinzwe uwo murima ngo “bahingire ibirimo kandi banawurinde.” Umurimo wabo ntabwo wari uruhije, ahubwo wari ushimishije kandi udasaba ingufu. Imana yateganyije umurimo kugira ngo ubere umuntu umugisha, umukomereze ibitekerezo n’umubiri, kandi yunguke n’ubwenge. Mu gukoresha ibitekerezo n’imirimo y’amaboko ni bimwe mu byo Adamu yaboneyemo umunezero uruta iyindi yose mu kubaho kwe kose igihe yari ataracumura. Ariko ubwo yari amaze gucumura, yirukanywe ha handi yari atujwe hanejeje, ahatirwa guhinga ubutaka butari bukirumbuka kugira ngo ashobore kubona ibimutunga bya buri munsi, umurimo wari uhabanye cyane n’uwo yakoraga akiri muri Edeni, wamurindaga ibishuko kandi ukamubera isoko y’umunezero. Ababona umurimo nk’umuvumo, nubwo gukora binaniza kandi bigatera ingingo kubabara, abo baribeshya cyane. Kenshi abakire barebana agasuzuguro abakoresha amaboko yabo, ariko ni ikintu kitagira inenge kuko kijyanye n’umugambi w’Imana igihe yaremaga umuntu. Mbese umutunzi ukomeye cyane yaba afite ibingana iki ugereranyije n’ibyo Adamu waremwe n’Imana yari afite? Na none kandi Adamu ntiyagombaga kuba inkorabusa. Kuko Umuremyi wacu usobanukiwe n’igishimisha umuntu, yageneye Adamu umurimo. Mu buzima, umunezero nyakuri ubonwa n’abagabo n’abagore bakoresha amaboko yabo. Abamarayika ni abakozi batiganda; ni ibyegera by’Imana bikorera abantu bayo. Umuremyi nta mwanya yageneye abanebwe. AA 22.4
Iyo baza gukomeza kuba indahemuka ku Mana, Adamu na mugenzi we bari kwigarurira isi. Bari bafite kugenzura buri kintu cyose nta mupaka. Intare n’umwana w’intama byarishaga hamwe hafi yabo mu mahoro, cyangwa bikaryama ku birenge byabo. Inyoni zinezerewe zakiniraga iruhande rwabo zitabatinya, kandi ubwo indirimbo zazo zinogeye amatwi zazamukaga zisingiza Umuremyi, Adamu na Eva bikiranyaga nazo bashimira Data wa Twese n’Umwana. AA 23.1
Abo bantu b’intungane ntibari abana gusa barerwa n’Imana, ahubwo bari abigishwa bahabwa amabwiriza n’Umuremyi Nyirubwenge bwose. Bagendererwaga n’abamarayika kandi bagashyikirana n’Umuremyi wabo imbonankubone. Bari bafite imbaraga bakomora ku giti cy’ubugingo, kandi ubwenge bwabo bwari munsi y’ubw’abamarayika ho hato. Imana igenga byose kandi ibeshejeho byose yabahishuriye amayobera y’ibyari ku isi - ” ibitangaza by’ubuhanga bwayo buhebuje” (Yobu 37:16) aribyo nkomoko y’umunezero n’amabwiriza bitarondoreka. Umuremyi n’Umugenga wa byose yari yarahaye Adamu na Eva ubumenyi buhanitse bwo kumenya amategeko agenga ibyaremwe n’imikorere yabyo; aribyo abashakashatsi bamaze imyaka ibihumbi magana atandatu biga. Bagiranaga ikiganiro n’ibibabi, indabyo n’ibiti, kandi bakamenya amabanga y’imibereho yabyo. Adamu yari amenyeranye na buri kiremwa cyose uhereye ku bifi binini bya Lewiyatani byo mu nyanja ukageza ku dukoko duto tuguruka mu kirere. Kuko ari we wari wagiye abyita amazina, yari azi kamere n’imico yabyo byose n’ibyo bikunda. Ikuzo ry’Imana mu ijuru, imibumbe itabarika n’uko ikurikirana, “uko ibicu binyuranamo,” amayobera y’umucyo n’amajwi, amayobera y’amanywa n’ijoro — ibyo byose byari bimwe mu byo ababyeyi bacu ba mbere bagombaga kwiga. Izina ry’Imana ryari ryanditswe ku kibabi cyose cyo mu ishyamba cyangwa ku ibuye ryose riri ku musozi, ku nyenyeri yose irabagirana, ku isi, ku mwuka no mu kirere. Gahunda no guhuza bigaragara mu irema byerekana ubwenge n’ubushobozi by’Imana bitagira akagero. Hari byinshi byareherezaga imitima yabo kuzuzwa urukundo kandi bigatuma bagaragaza ishimwe ryabo. AA 23.2
Iyo baza gukomeza kugendera mu mategeko y’lmana, bajyaga guhora bunguka ubushobozi butuma ubumenyi, ibyishimo, n’urukundo byabo byiyongera uko bwije n’uko bukeye. Bajyaga gukomeza kunguka ubutunzi bw’ubumenyi, bakavumbura amasoko mashya aturukamo umunezero, kandi bakarushaho gusobanukirwa iby’urukundo rw’Imana rutarondoreka kandi rudacogora. AA 23.3


text: Yezu arakomeza ajya mu mugi witwa Nayini. Abigishwa be n’abandi benshi baramukurikira. Ngo agere hafi y’irembo ry’umugi, ahura n’abahetse umurambo bajya guhamba umuhungu w’ikinege, nyina akaba yari umupfakazi; kandi abantu benshi bo muri uwo mugi bari bamuherekeje. Nyagasani amubonye, amugirira impuhwe; aramubwira ati «Wirira.» Nuko yegera ikiriba, agikoraho, abari bagihetse barahagarara. Aravuga ati «Wa musore we, ndabigutegetse, haguruka!» Nuko uwari wapfuye areguka, aricara, atangira kuvuga. Yezu amusubiza nyina. Bose ubwoba burabataha, basingiza Imana bavuga bati «Umuhanuzi ukomeye yaduturutsemo, kandi Imana yasuye umuryango wayo.» Iyo nkuru isakara muri Yudeya yose, no mu gihugu cyose kiyikikije.


text:
Abafatanyabikorwa bo mu Karere ka Nyamagabe, baravuga ko batashimishijwe n’umwanya akarere kajeho mu mihigo ya 2017-2018. Ni nyuma y’uko basinyanye imihigo n’ubuyobozi bw’akarere.
Umuyobozi w’ihuriro ry’abafatanyabikorwa mu karere ka Nyamagabe, Kanani Faustin avuga ko intego yabo ari iyo kwihutisha iterambere ry’akarere kabo besa neza imihigo basinyanye n’akarere, bikazabafasha kuzagira umwanya mwiza mu mihigo ya 2018-2019.
Yagize ati:” icyambere, abafatanyabikorwa tuzateza imbere imibereho myiza y’abaturage. icya kabiri, tuzateza imbere ibikorerwa imbere mu gihugu n’iwacu muri rusange kuko ni n’icyerekezo kigari cy’igihugu. Ibi nitubikora abavandimwe bacu bazaba bafite akazi, bafite amafaranga bidufashe no kwesa imihigo neza.”
Uyu muyobozi akameza asaba abafatanyabikorwa kumenya neza aho bakorera, ibikorwa byabo kugira ngo bibafashe kubona abaguzi biboroheye.
Fidele Ndayisenga nawe n’umwe mu bafatanyabikorwa. Avuga ko bimirije ubufatanye imbere batahiriza umugozi umwe, kuko aribyo bizabafasha guhigura imihigo basinye.
Umuyobozi w’akarere ka Nyamagabe, Uwamahoro Bonaventure avuga ko imihigo y’akarere ari imihigo ya buri wese.
Yagize ati:” ibi twakoze uyu munsi ni ukugaragaza ko imihigo y’akarere ari iy’acu twese. N’ubwo imihigo iba yasinywe na meya w’akarere, ariko mu kuyishyira mu bikorwa akeneye ubufatanye bwa bose."
Uyu muyobozi akomeza anavuga ko ikifuzo cye, ariko uko akarere ayoboye kazagira umwanya mwiza mu mihigo y’uyu mwaka.
Mu mihigo iheruka ya 2017-2018, akarereka Nyamagabe kari kaje ku mwanya wa 28 n’amanota 54.1% mu turere 30 tugize u Rwanda. Mu karere ka Nyamagabe kandi hasojwe imurikabikorwa ku nsanganyamatsiko igira iti:” Duteze imbere imibereho myiza y’abaturage, n’ibikorerwa imbere mu gihugu.” Rikaba ryari rimaze iminsi 3, abafatanyabikorwa berekana ibyo bakora harimo no kubaza abaturage ibibazo ku mihigo, hagamijwe kubashishikariza kugira imihigo iyabo no kuyisobanukirwa. Ihuriro ryabo rikemeza ko uku gukora banerekana ibyo bakora bizabafasha kunoza ibyo bakora, kandi bigateza imbere akarere n’abaturage.
Emmanuel Rukundo RDN/Nyamagabe.


text:
Kwibuka Jenoside yakorewe Abatutsi ni igikorwangarukamwaka gifasha abanyarwanda kuzirikana abazize jenoside yakorewe Abatutsi,kuzirikana abayirokotse ndetse no guharanira ko ibyabaye bitazongera kubaho.
Kwibuka ni uburyo bwiza bufasha kurema icyizere mu barokotse Jenoside ndetse no kwereka abanyarwanda ingaruka ziterwa no gupfobya Jenoside ndetse n’ibibi by’ingengabitekerezo yayo.
Buri sosiyete igira amateka yayo yibuka, ikagira umuco wayo, ikagira ubuhanga n’ubumenyi byayo yibuka, ikabimenya, ikabyigisha, ikabiraga abayo.Igira ibyo yitwararika, ikagenda ibyigisha abana bayo, bikaba uruhererekane n’umurage wayo.
Kwibuka bifasha buri sosiyete kubaho. Igahanga ibishya, ifite ibyo iheraho, idahuzagurika, ikamenya ikibi n’icyiza, ikagenda yubakira ku biyifitiye akamaro. Ikamenya uko yitwara mu bihe biriho n’ibizaza.
Kwibuka bifasha sosiyete gusubiza ibibazo igenda ihura nabyo. Kwibuka ni ngombwa kuko sosiyete yabaho itibuka yazima: ntiyashobora kumenya ibiyifitiye akamaro ngo ibigire umurage, kandi yibuka no kwirinda ibishobora kuyigirira nabi.Abanyarwanda bagomba kwibuka ngo batazima.
Kwibuka rero bifasha sosiyete kumenya uko yitwara: ihera ku byabaye yibuka, igashyiraho inzitiro cyangwa umurongo waho izanyura n‟uko izitwara mu bihe biri imbere.
Mu Rwanda habaye Jenoside, biri mu mateka y’ubu n’ahazaza. Kwibuka Jenoside nk’Abanyarwanda, bizafasha kubaka u Rwanda rwitandukanya burundu na Jenoside n’ibijyanye nayo byose.
Abanyarwanda baramutse bibagiwe Jenoside bakwibagirwa n’icyayiteye cyose, nta cyabuza ko ishobora kongera kubaho kuko ibyayiteye byashobora kongera kubura umutwe, bigahabwa intebe maze bigatera ishyano.
Kwibuka ni ngombwa kuko bifasha umuntu guhora maso. Tugomba guhora twibuka Jenoside yakorewe Abatutsi kugira ngo itazongera kubaho ku bantu abo ari bo bose.
Kwibuka bidufasha guhora twibombaritse, maze tukamaganira kure ibintu byose byakurura inzangano mu Banyarwanda.
Kwibuka ni ngombwa kuko bidufasha kurwanya politiki yose ibiba amacakubiri, inzangano, irondakoko n’umwiryane mu Banyarwanda kuko inyigisho nk’izo zabyaye Jenoside.
Kwibuka bifasha Abanyarwanda kutazongera kugwa mu mutego bagushijwemo n’ubuyobozi bubi, ahubwo bakirinda kuzongera kugwa mu mitego mibi babayemo.
Kwibuka bizafasha Abanyarwanda kuzabaho neza mu bihe bizaza, no kubaka sosiyete nziza bahereye kuri aya mateka mabi igihugu cyaciyemo.
Kwibuka bifasha Abanyarwanda kwamaganira kure ibifitanye isano na Jenoside byose, cyane cyane amacakubiri kuko atamaganywe yazongera guhitana imbaga y’abantu.
Kwibuka bifasha Abanyarwanda kwamagana amashyaka ya politiki ashingiye ku moko, kuko atamaganywe yakongera kubiba umwiryane mu banyarwanda.
Kwibuka bifasha Abanyarwanda kwamaganira kure icyitwa ihezwa (exclusion) iryo ari ryo ryose ribuza Umunyarwanda kubona ibyo afiteho uburenganzira byose.
Kwibuka bifasha Abanyarwanda kwamagana no kurwanya inzangano hagati y’abana b’u Rwanda kuko kutazamagana ari ugutiza umurindi abashaka ko Abanyarwanda bamarana.
Kwibuka bifasha Abanyarwanda kwamagana imiryango, ibigo (institutions), abagize imiryango mpuzamahanga bitwaza ko babafasha ariko bakigisha, cyangwa bagashyigikira amacakubiri mu Banyarwanda.
Kwibuka bifasha Abanyarwanda kwamaganira kure abayobya n’abigisha nabi amateka y’u Rwanda n’imibanire y’Abanyarwanda.
Kwibuka bizafasha Abanyarwanda kwamagana umuco mubi wo kudahana (impunité), ahubwo kwibuka bizafasha kwimakaza umuco w’ubutabera.
Kwibuka bizafasha Abanyarwanda kubaka igihugu gitandukanye n’icyo barazwe n’abagizi ba nabi.
Dusingizimana Remy is a journalist for Umuryango.rw. He studied at the University of Rwanda.He holds a Bachelor’s degree in Journalism and Communication. He started his career in writing about sports in 2015.Follow him on Twitter and Instagram @REMY SAGAN
Icyo Imana yizeza abantu,nuko mu isi nshya dusoma muli 2 Petero 3:13,nta Ronda-bwoko rizabamo,kubera ko ku munsi wa nyuma,Imana izakura mu isi abantu bose bakora ibyo itubuza,igasigaza abuyumvira gusa nkuko Imigani 2:21,22 havuga.Icyo Imana idusaba twese,nuko tutahera mu gushaka ibyisi gusa,ahubwo tukabifatanya no gushaka Imana,mbere yuko uwo munsi w’imperuka uza.Abibera mu byisi gusa,Imana ibita abanzi bayo nkuko Yakobo 4:4 havuga.Bisobanura ko itazabaha ubuzima bw’iteka muli paradizo.Tukibuka yuko ku munsi wa nyuma Imana izazura abantu bapfuye bayumvira nkuko Yesu yavuze muli Yohana 6 umurongo wa 40.It is a matter of time kandi si kera,kubera ko Imana itajya ibeshya.


text:
Abacamanza
IRMCT ifite risiti y’abacamanza bigenga 25 bazakorera amashami yombi ya IRMCT nk’uko biteganywa na Sitati. Ku itariki ya 20 Ukuboza 2011, Inteko Rusange y’Umuryango w’Abibumbye yatoye abacamanza 25 bari kuri risiti yariho abakandida benshi yatanzwe n’Inama Ishinzwe Amahoro ku Isi nyuma y’aho ibihugu bigize Umuryango w’Abibumbye bimariye gutanga abakandida babyo.
Sitati ya IRMCT iteganya ko «abantu b’indakemwa mu mico no mu myifatire, barangwa no kutabogama no kuba inyangamugayo kandi bujuje ibya ngombwa bituma mu bihugu byabo bahabwa imirimo y’ubucamanza yo mu rwego rwo hejuru». By’umwihariko, hazirikanwa uburambe abo bacamanza bafite mu kazi ka TPIY cyangwa ka TPIR. Abakandida barenze babiri bakomoka mu gihugu kimwe ntibashobora kuba kuri risiti y’abacamanza.
Abacamanza baza ku cyicaro cy’ishami rya IRMCT igihe bakenewe gusa kandi bisabwe na Perezida. Iyo bishoboka kandi na Perezida abyemeje, bashobora gukorera ahandi hantu hatari ku byicaro by’amashami ya IRMCT.
Abacamanza ntibazahabwa imishahara cyangwa ibindi kubera gusa ko bari kuri risiti. Babihabwa ari uko bamaze gushyirwaho na Perezida kugira ngo bakore imirimo yabo muri IRMCT. Kuri buri rubanza rwose ruburanishwa na IRMCT cyangwa urwo yohereje mu kindi gihugu, uretse imanza zo gusuzugura Urukiko no gutanga ubuhamya bw’ikinyoma, Perezida ashyiraho abacamanza batatu mu bari kuri risiti akaba ari bo bagira Inteko y’Urugereko rwa Mbere rw’Iremezo. Mu bindi bihe byose, Perezida ashyiraho umucamanza umwe rukumbi akura mu bari kuri risiti kugira ngo aburanishe urubanza bireba mu rw’iremezo. Perezida ashyiraho inteko igizwe n’abacamanza batanu kugira ngo bumve ubujurire ku cyemezo cyafashwe n’Urugereko rwa Mbere rw’Iremezo n’Inteko y’abacamanza batatu bo kumva ubujurire ku cyemezo cyafashwe n’umucamanza umwe rukumbi mu rw’iremezo.
Abacamanza batorerwa manda y’imyaka ine kandi bashobora kongererwa manda n’Umunyamabanaga Mukuru amaze kubijyaho inama n’Abaperezida b’Inama Ishinzwe Amahoro ku Isi n’Inteko Rusange. Reba risiti iheruka igaragaza uko abacamanza bakurikirana mu cyubahiro hashingiwe ku Ngingo ya 22 y’Amategeko Agenga Imiburanishririze n’Itangwa ry’Ibimenyetso.


text:
YASUWE 16
Basomyi ba rwandanews24, Abagore bagenzi banjye kimwe n’abagabo bafite ubumenyi kuri aya mabanga y’urugo ndagirango mungire inama kuko ndahangayitse.
Mugabo, maze imyaka icyenda nubatse urugo, sinavuga ko ndi mukuru kubirebana n’urugo, ariko na none sindi n’umwana. Twabanye umugabo wanjye mbona ari ibisanzwe, gusa agakunda kumbwira ko hari akantu azambwira.
Yakundaga kumbwira iri jambo ari uko dusoje igikorwa cy’imibonano cyangwa turimo kukiganiraho.
Kera kabaye yarambwiye ati “Mbwira icyo nagufasha cyose, ariko uzajye uzana amavangingo turimo gukora urukundo”. Sha naramubwiye ngo na we akimbwire.
Gusa yampishuriye ko akiri umusore yigeze gusambana n’umukobwa ariko wari warabyariye iwabo, ngo yari afite amavangingo menshi, ngo ni nabwo bwa mbere byari bimubayeho, gusa ngo yarabyishimiye.
Yarabinsabye, ariko nabuze icyo nkora, niyo ndi mu bandi bagore bakabiganiraho njyewe kubera ko ntabyo ngira numva binteye ikimwaro pe.
Mungire inama, nkore iki? Ese nzajya ndya iki? Siporo zimeze gute? Amafunguro se? iki se? Uko nyakeneye sinzi ahari icyo nakora. Umugabo avuga amagambo make ariko akaba akubwiye byinshi, nanjye rero ntamenye ubwenge ndabona nshobora kumubura. Murakoze, nirinze kuvuga amazina yanjye, gusa Ntuye muri Gasabo.


text:
Abanyarwanda bagiye kwinjira mu ishuli.
Kuwa 11th Kanama 2014,nerekwa abanyarwanda bongera gusubizwa mu ishuri nabonaga bose batanguranwa kujya kwinjira mur’iryo shuli«Ibigeragezo by’Igihe kirekire»nerekwa iryo shuli riherereye haruguru y’ubutayu bugufiya,nerekeza amaso ku nkengero z’ubutayu,mbona umuhanuzi mukuru alimo kuva mu butayu bugufiya yerekeza muri gakondo.
Mbona azamutse ahahoze igiti cy’umuvumu,ariko cyari kitakiriho,cyari cyaraguye icyo nicyo cyari imbaraga za republika y’uRwanda iriho kuburyo btemewe namategeko.Kimaze kugwa imitsindo yabo yasigaye itagifite imbaraga zo kugukomeza gushimangira ikinyoma cy’ubutegegtsi.
N’uko ntangazwa n’uburyo abanyarwanda bishimiye cyane kujya kwinjizwa mu ishuri bagiye gutangira kwiga umwaka wa mbere wa mashuli abanza tekereza igihe bazagerera mu mwaka wa 9 amashuli yo mu Rwanda.
Kuwa 12th Kanama 14,ubwo nari kumulimo w’Uwiteka mu gihugu cy’Ibabuloni,maze ijambo ry’Uwiteka linzaho rirambwira liti,mwana w’umuntu,ngwino nkwereke bimwe mu bintu birimo kuba ku bwoko bwanjye!.Ndagenda aransohokana ajyana mugikombe cy’ubutayu bugufiya ariko ubwo butayu bwar’ubwa mbere mbweekwa!hagati yubwo butayu harimo ikidendezi cy’amazi mabi,mbona mur’ubwo butayu hateraniye ifarasi nyinshi,maze malaika arambwira ati fata ifarasi imwe uyurire ndabikora ndayurira mbona injyanye hagati mubutayu aho neretswe iriba ry’amazi meza.
Mbona abantu baje kumafarasi muri ubwo butayu,batangira kuvoma amazi mabi,ngerageza kubereka iriba ry’amazi meza ariko banga kujya kuvoma kuri iryo riba ngo kubera ko,hari kureho gato,kandi ari hagati mubutayu,mbona abantu bikomereje kuvoma amazi mabi nyamara atar’uko babuze amazi meza ahubwo ar’uko badashaka kujya kuvoma amaza.
Cyakora habonkamo bacyeya bmera kuvoma amazi meza kandi bagenda namaguru nyamara abagenderaga ku ifarasi ntabwo bigeze bemera kuvoma ayo mazi maza,abantu ntibashaka kuyoborwa n’Imana barashaka kwiyobora bagakora ibyo bishakiye,Imana irabereka inzira nziza bati ashwiiiii!!!!!!!!!!,Imana irababwira ubwami bati repubulika,yababwira kagame bati ntitumushaka,hanyuma se,barashaka nde?.
Kuwa 13th Kanama 2014,nerekwa Inagabo z’Urwanda zateranye mukibuga cya camp kigali ,mbona igabo zibaye nyinshi kuburyo zananiwe gukwirwa kuri icyo kibuga,maze numva babwira ingabo ko,bagiye kongerwa ibihembo ngo kuko bagiye kurwana intambara ikomeye kurusha izindi zose barwanye ngo kubwibyo umukuru w’ingabo yabonye ko,aribyiza kobongera ibihembo kugirango barusheho gukunda igihugu no kukirwanirira.Ariko ubwinshi bwabo buzamera nk’ubw’uburo butagira umusururu.


text:
*UKURI*
Episode 9
iyi ninkuru yandikwa ikanahimbwa na ISHIMWE Deborah
comment na like bimpa imbaraga zo gukomeza kwandika.
dukomeze…
duherukana ubwo Alice yarahamagawe na Mama wa Paccy nyuma yo kumva ibyo bamubwiraga agahita asuka amarira
kandi duheruka tutazi niba Paccy yaba yabaye amahoro hano dutangiriye kwa muganga
turabona Mama Paccy yicaye kuntebe zo kwa muganga yicaye imbere yinzu bakoreramo operation (inzu babagiramo)
akiraho turabona Alice aza yiruka ageze imbere asanga ya mama Paccy ahita ahagarara maze mama Paccy nawe mukumubona ati”ntibyari ngombwa ko uza hano kuko Paccy baracyari kumwitaho nari kukubwira iyo baba banyemereye kumureba
Alice mumarira menshi ati”mama nari gutuza gute nziko Paccy aryamye mubitaro kubwimpanuka yakoze arinjye yaraherekeje koko!ntago nari kubibasha
Alice muguhindukira abona mama we maze ati”mama burya wankurikiye?
nyina ati”nabonye usohotse wiruka ndavuga ngo reka ngukurikire menye iyo ugiye kuko nabonaga wataye umutwe
Alice ati”nanawutaye byo rero ubu Paccy arihano yakoze impanuka ubwo yavaga murugo
nyina ati”yoo mbese!ariko reka twizere ko aribukire abaganga baramwitaho
Alice ati”ahubwo mama nari nibagiwe uyu ni mama Paccy
nuko ababyeyi barasuhuzanya turabona kwa muganga na papa wa Paccy yahaje bose baracyategereje ko abaganga basohoka ngo bababwire uko bimeze mama wa Alice amushyira kuruhande aramubwira ati”rero njye reka ntahe nsange barumuna bawe ubwo uraza kumbwira uko bimeze kandi unsezerere abo babyeyi.
Alice ati”kumva ko Paccy ari kwamuganga kubera impanuka yakoze ava murugo numvaga nishinja amakosa ko ari njye wabiteye ndetse nkumva aramutse apfuye ntazigera nibabarira.
twigarukire kwa muganga,
umuganga yarasohotse aza abaza ababyeyi ba Paccy maze ati”operation yagenze neza nubwo byagoranye ariko twakoze ibishoboka
ikindi mukanya muremererwa kumureba ariko aracyari mukinya ubwo araza kuba akanguka
mama wa Paccy ati”mwakoze kuntabarira umwana muga
turabona mucyumba kimwe kwa muganga nubundi
hari uwubitse umutwe kandi arimo kurira
arimo aravuga ati”mbabarira ukanguke chr mbabarira ntago wansiga rwose
mukureba neza turabona ari Alice uri imbere yigitanda cya Paccy
akiri kuvuga gutyo yumva Paccy mukajwi gato ati”amarira yawe arankanguye
Alice yubura umutwe abona Paccy yakangutse ahita ahaguruka yiruka agarukana umuganga.
umuganga amaze gusuzuma Paccy abwira Alice ati”ndabona ntakindi kibazo afite muminsi itatu muramutwara ajye kurwarira murugo
Alice ati”urakoze muga
muganga amaze gusohoka Alice yegereye Paccy aramuhoberaa cyane aravuga ati”urakoze kungarukira mukunzi.
arakomeza ati”nahamagaye ababyeyi bawe mukanya baraba bahageze
ako kanya urugi rwarafungutse kumbe nababyeyi ba Paccy bari baje
bose baje bamuhobera bati umeze neza muhungu wacu?
Paccy ati”meze neza rwose ndumva nubu nataha
Alice ati”uzataha muminsi itatu uribuka ko ariko muganga yavuze
mama Paccy yabwiye Alice ati”nonese mwana wa ubu ntago unaniwe? dore waraye aha ba utashye uruhuke uzagaruke Alice ati”mama ntakibazo ubwo Paccy akangutse nataha ariko ndagaruka nimugoroba
Alice yasezeye Paccy aramwongorera ati”iyo unsiga nari kugusanga amusoma kugahanga nuko asezera nababyeyi be Alice turamubona ageze murugo abwira mama we ko byagenze maze aravuga ati”mama ndananiwe cyane reka mbe ngiye kuruhuka nimbyuka ndatunganya ibyo ndibujyanire Paccy kwa muganga
Alice yararyamye amasaha aricuma ikigaragara yarananiwe cyane twigarukire kwa muganga Paccy yatangiye koroherwa ndetse ari no kweguka
Alice ari kumutamika Paccy ati”urashaka kunyicisha ibiryo ariko nukuri ndumva mpaze pe
Alice ati”uhaze iki se ko utigeze urya?ahubwo rya cyangwa turwane
yakomeje kumutamika Paccy ariko amwitegereza
Alice ati”subwo urendeba iki?
Paccy ati”ndi kureba malaika Imana yampaye
Alice ati”iyo nimitwe yo kwanga kurya sha ibyo uzabimbwire wakize
bagumye muribyo maze ababyeyi ba Paccy baraza bahagarara kurugi papa we ati”umuhungu wanjye asigaye yishimye cyane nanjye nkumva biranejeje
mama Paccy ati”uriya mukobwa ntasanzwe rwose yazanye ibyishimo byinshi kumwana wanjye
Papa Paccy ati”ndikwibaza uko Paccy araza kubyakira namenya ko tugiye kuva inaha tukimukira hanze kandi ko ntakugaruka
mama Paccy ati”biramushengura umutima arakomeza ati”ariko agomba kubyumva murwego rwo gukomeza kuba hafi ya company yacu
papa Paccy ati”bizamukomerera gusiga umukunzi we kandi nuriya mukobwa bizamukomeretsa abakundanye bagiye gutandukanwa nintera ndende igiye kuba hagati yabo
ese Paccy azabyumva?
Alice se we azabyakira?
mbibutsa ko iyi nkuru yandikwa ikanahimbwa na Deborah Ishimwe
Episode 10 loading….


text:
Itegeko rigena Umusoro ku NyongeragaciroKomeza
Ibisabwa
Kwiyandikisha Umuntu wese wakoze ibikorwa bisoreshwa birenze amafaranga y’u Rwanda angana na miliyoni makumyabiri (Frw 20,000,000) y’ibyacurujwe mu gihe cy’umwaka usanzwe warangiye cyangwa angana n’amafaranga y’u Rwanda miliyoni eshanu (Frw 5,000,000) mu gihembwe kirangiye, agomba kwiyandikisha ku Musoro ku Nyongeragaciro mu Buyobozi bw’Imisoro mu gihe kitarenze iminsi irindwi (7) y’irangira ry’umwaka cyangwa ry’igihembwe byavuzwe haruguru.Komeza
Ibihano n'Inyungu z'ubukerererwe
Amande akurikira acibwa umuntu wese utubahirije ingingo zigenga umusoro ku nyongeragaciro: Mu gihe umuntu acuruza atariyandikishije gutanga umusoro ku nyongeragaciro kandi yagombye kuba yariyandikishije, acibwa amande angana na mirongo itanu ku ijana (50%) by’umusoro wose yagombye kuba yarishyuye mu gihe cyose amaze akora atariyandikishije. Mu gihe yatanze fagitire itari yo yaba yagabanije umusoro yagomye kwishyura (...)Komeza
Gusonerwa
Ibicuruzwa bisonerwa Ingingo ya 86 y’itegeko No 06/2001 rishyira mu byiciro ibicuruzwa na serivisi bisonerwa umusoro birimo: ibicuruzwa bikomoka ku buhinzi n’ubworozi nk’ibicuruzwa bitanyuze mu ruganda, amafi, imboga n’imbuto, imiti yica (...)Komeza
Gusubizwa umusoro ku nyongeragaciro (VAT)
Gusubizwa umusoro bituruka ku misoro iba yarafatiriwe ku mafaranga yinjiye arenze ayo umuntu aba agomba kwishyurra nk’umusoro mu misoro ku nyungu mu gihe cy’umwaka.Komeza
Amafishi yo gufatira umusoro yuzuzwa n’ibigo bya Leta byatanze amasoko
Reba amafishi yo gufatira umusoro yuzuzwa n’ibigo bya Leta byatanze amasoko


text:
Amateka ya Yerusalem n’uko yabaye umurwa mukuru wa Isiraheli (igice cya 1)
Yanditswe na: Ubwanditsi
2017-12-11 02:55:24
Yerushalayim (יְרוּשָׁלַיִם) bisobanura "Umurage cyangwa Umurwa w’Amahoro" mu Giheburayo mu Cyarabu, Urshalim-al-quds (أورشليم القدس) cyangwa Yerusalemu mu Kinyarwanda; umurwa amadini ya Abayahudi, Abayislamu ndetse n’Abakristu wemera ko ari Uwera
Yerusalemu niwo murwa wonyine ku Isi utuwe n’abantu bavuga ko bemera Imana imwe mu madini atatu (3) atandukanye. Yerusalemu niwo mujyi utuwe cyane kurusha iyindi yose muri Isirayeli, ituwe n’801,000 bagizwe n’amadini atatu; Idini rya Kiyahudi rize na 68%, Abayisilamu 30%, n’Abakristu 2%. (Nabo babakatolike)
Wifashishije TANAKH (Bibiliya yo mu Giheburayo) cyangwa ISEZERANO RYA KERA muri Bibiliya ya Gikiristu, amateka agaragaza ko igihugu cya Isiraheri cyabanje kwitwa Kanani, hanyuma cyaje gusenyuka mu mwaka wa 70 nyuma y’ivuka rya Yesu Kristu ubwo Abaroma bateraga Yerusamu bakayisenya, nyuma kandi mu mwaka w’135 abaturage bose baje kwirukanwa, bahatirwa guhunga igihugu cyabo.
Abo bantu bakomeje kwitwa Aba Isiraheri, ariko baje no kwitwa Abayuda nyuma yo kucikamo ibice kw’Imiryango ya bene Yakobo ku ngoma y’Umwami Yeroboamu wari uyoboye igice cy’Amajyaruguru cyari kigizwe n’Imiryango 9 ya bene Yakobo, yamaze imyaka 22 ku ngoma. Igice cy’Amajyepfo cyari gisigaranye imiryango 3 nicyo cyasigaranye izina ry’Abayuda, cyari kiyobowe n’Umwami Rehoboamu. (1Abami 11).
Yerusalemu yabaye umurwa mukuru wa Isirayeli kuva ryari?
Amateka ya Bibiliya mu Isezerano rya Kera, agaragaza ko Yerusalemu yabaye umurwa mukuru wa Israel kuva ku ngoma y’Umwami Dawidi mu myaka irengaho 3000 ishize.
Umwami Dawidi niwe wimuye Umurwa mukuru awuvana i Hebron awujyana i Yerusaremu.
1 Abami 2: 11 "Kandi imyaka Dawidi yamaze ku ngoma ategeka Abisirayeli yari mirongo ine, kuko yamaze imyaka irindwi ategeka i Heburoni, akamara n’indi mirongo itatu n’itatu i Yerusalemu"
Kuva icyo gihe nibwo Yerusalemu yabaye umurwa mukuru w’igihugu cya Israel.
Ntimuzacikwe n’Igice gikurikira.
BIZIMA [email protected]


text:
Abanyamadini n’amatorero baganirijwe ku ruhare rwabo mu guteza imbere Afurika
Yanditswe na SEZIBERA ANSELME
Umukozi uhagarariye amadini n’amatorero mu karere ka Kicukiro Mukiza Josias arasaba amatorero n’amadini gusenyera umugozi umwe mu kurangwa n’ibikorwa bigamije guteza imbere Afurika kugira ngo ibashe kwibohora, ibikorwa bikagendana n’amasengesho.
Ibyo yabigarutseho mu biganiro by’iminsi 2 byahuje ingeri zinyuranye by’umwihariko abayobozi b’amatorero, Abapasiteri, abacuruzi, abagisha n’abayobozi b’ibigo by’amashuri kugira ngo bashobore kubona ibibateza imbere n’Afurika muri rusange.
Mukiza yabwiye abitabiriye ibiganiro ko ukwibohora kw’Abanyafurika (Pan African Movement) ari igikorwa cy’Abanyafurika mu kwibohora, akaba ari cyo gihe nk’abanyapolitiki n’abatuye uwo mugabane bagomba kuzirikana. Bityo, Abanyamatorero n’Amadini tariki 23 Gicurasi batumiwe hamwe n’abanyapolitiki kurebera hamwe uruhare rwabo mu kubohora Afurika. Ati: “Ubwo muteraniye muri aya mahugurwa, mutekereze uburyo amadini yagira uruhare mu kubohora Afurika kandi mutegura ibikorwa byose biteganywa mu bihe biri imbere”.
Ibyo byagarutsweho na Pasiteri Muzure Nathanaeli, umuvugizi w’Itorero ‘Eglise Evangelic de la bonne Nouvel au Rwanda’ (ENR), avuga ko amadini akwiye kugaragaza uruhare rwayo mu kwibohora kw’Afurika.
Agira ati: “Amatorero azagira uruhare runini mu guharanira icyatuma Afurika igera ku bwigenge nyabwo (Panafricanism) kandi ni nayo ntego nyamukuru y’ibi biganiro, kuko abarimu dufite ni abafite ikerekezo cyo kwigisha abantu amahame ava muri Bibiliya ashobora gutuma Afurika itera imbere”.
Atangaza ko izo ngeri zose zahuye kugira ngo zifatanyirize hamwe kwiga amahame ya Bibiliya ashobora gutuma batera imbere nk’Abanyafurika kandi babashe kwigenga.
Pasiteri Muzure asobanura ko habayeho gufatanya n’abamisiyoneri baturutse mu gihugu cya Nigeria banasanganywe ubunararibonye mu gutanga ubutumwa bwo kwigisha kugira ngo Abanyafurika bose bazamukire hamwe babashe gutera imbere.
Yagize ati: “Uruhare rw’abanyamatorero n’amadini ntibishingiye mu gusenga gusa, bishingiye no mu gukora. Tugomba gusenga Imana ariko tukanakora, tukiga kandi turusheho kumenya ko ubwo bushobozi tubufite”.
Avuga ko nk’abanyamatorero bari basanzwe bahura n’imbogamizi z’uko hari abantu batumvaga ko Abanyamatorero cyangwa Abakirisitu bavanga umurimo w’ivugabutumwa n’indi mirimo isanzwe ahubwo bakibwira ko gutera imbere kw’Afurika ari iby’abanyapolitiki gusa cyangwa abakuru b’ibihugu.
Yongeyeho ko imyumvire y’abanyamatorero yo kumva ko bagomba guhora mu nsengero ikwiye guhinduka ahubwo abashumba babo bakabyaza umusaruo abakirisitu bakamenya gukora uko bashoboye hashingiwe ku mpano ye karemano kuko bituma igihugu gitera imbere.
Umutoni Aurea ukora umwuga w’uburezi akaba n’umwe mu bitabiriye aya mahugurwa, avuga ko hakurikijwe ibintu byose bikorwa muri Afurika kandi hagamijwe kugera ku majyambere arambye, hari iby’ibanze bigomba gukurikizwa.
Agira ati: “Ikibazo cya mbere ni uko kugeza ubu abantu batarashobora gukorera hamwe nyamara byaragaragaye ko abishyize hamwe batera imbere. Kugira ngo Afurika yishyire hamwe itere imbere ni uko twakorera hamwe, akaba ari yo mpamvu twitabiriye aya mahugurwa tutayarekeye Abapasiteri n’abavugabutumwa gusa kuko n’ubundi aho bari baba bakorera abantu.”.
Umutoni na we ntiyemeranya n’abirirwa bicaye ngo barasenga gusa badakora kuko nta kwizera kudafite imirimo, ni ngombwa ko abantu bakora kuko bahawe amaboko ngo bakore umunsi wa 7 baruhuke nk’uko Imana yabivuze.
Aya mahugurwa yahuje abantu 297 bari mu byiciro by’imirimo binyuranye bakaba bateraniye mu karere ka Kicukiro.


text:
Imurika Bikorwa Mu Karere ka Gicumbi
Murwego rwo kumurika ibikorwa biba byakozwe n’abafatanya bikorwa buturere tugize u Rwanda, kuri uyu munsi wo kuwa 19-21/06/2019 muka rere ka Gicumbi hari kubera imurika bikorwa murwego rwo kwereka abaturage ba Gicumbi icyo NGOs, Cooperative, ibigo by’imari, n’ibindi bigo bikorera mukarere ka Gicumbi bikorera abaturage bya mugutanga services zitandukanye cyangwase icyo bimariye abaturage.
Umuhango wo gufungura kumugaragaro iryo murika bikorwa ukaba warakozwe nkuko twabisobanuye kuwa 19/06/2019 umfungurwa kumugaragaro na Mayor w’AKarere ka Gicumbi bwana NDAYAMBAJE Felix.
Nyuma yaho abayobozi bakarere ka Gicumbi ndetse n’abahagarariye imiryango mpuzamahanga, nyarwanda ndeste n’abandi bahagarariye ibigo byose byitabiriye open day, habayeho akanya ko gusura buri stand, maze buri bantu bose bitabiriye bahabwa umwanya muto wo gusobanura muri make icyo bakora n’udushya bazaniye abitabiriye open day.
Aha Project coordinator muri VSLA bwana NDUWAYEZU Anastase yahawe umwanya wo gusobanura imishinga yose MCC ifatanya na TLC, aho yasobanuye ibikorwa byose dukora aribyo Saving for Life (SFL), Food Security through Conservation Agriculture (CA), umushinga wo gushishikariza abana umuco wo gusoma ndetse no kwimakaza umuco w’amahoro.
Hakozwe kuri stand ya TLC experimentation igaragaza uburyo mumirima shuri aho ikorana n’abaturage bahinga ahantu hatandukanye ndetse no kumirimashuri, aho nkuko bigaragaragara iyo umuhinzi yubahirije amahame agenga ubuhinzi bubungabunga ariyo, kudakocoka ubutaka, gusasira ndetse no guhinduranya ibihingwa mumurima aba afite inyungu nyisnhi zirimo kurwanya isuri nkuko bigaragara mumafoto yo hejuru.
Kumunsi wa 2 taliki 20/06/2019 kumurika ibikorwa byakomeje kuburyo habontse umwanya uhagije wo kuganiriza abaturage ibikorwa abitabiriye open dfay bakora aho ndetse byari byoroheye abaturage kujya kuri buri standa bagasaba ibisonauro byose kuri stand iyo ariyo yose ndetse kubufatanye na radio ISHINGIRO yo mukarere ka Gicumbi yatanze umwanya uhagije kubabyifuza bose gutanga ikiganiro kuri radio ariko live, aho byari ngombwa kujya kuri stage noneho ugasobanuirira abantu ibyo mukora.
Aya mafoto aragaragaza bwana Peter Clement Rutayisire Umunyamakuru kuri radio ISHINGIRO, hamwe na NDUWAYEZU Anastase, bari mukigniro n’abaturage kubikorwa bya TLC kubufatanye na MCC.
Sibyo gusa kandi byakozwe kuko no kumunsi wa mbere nyuma y’ijambo rifungura kumugaragaro igikorwa nyiri izina, nabwo abahagarariye imiryango y’abitabiriye open day nabo baganinirije Mayor n’abandi bashyitsi baribahari, ibikorwa bakora nicyo bimaze gufasha abaturage cyane kandi ko iri murikabikorwa riba rinagamije kureba niba koko imiryango ivuga ko ifasha abaturage yaba ifite ibikorwa bifatika kandi bigaragaza ko koko umuturage abifitemo inyungu.
Iyi foto iragaragaza bamwe mubafatanya bikorwa basobanurira abandi ibyo bakora nicyo bifasha abaturage cyane ko biba bifite aho bihuriyr n’imihigo y’akarere.
Ifoto igaragaza bwa BUCURA David Executive director wa TLC ndetse akaba na perezida wa PDN ihuriro nyarwanda rihuriye mo imiryango itanu yose iterwa inkunga na MCC.
Habayeho no kwidagadura murwego rwo gususurutsa abitabiriye open day ariko no kunanura imitsi kubafatanyabikorwa b’akarere ka Gicumbi kuko bagomba kumara iminsi itatu yose bamurikira ibikorwa abaturage bose babyifuza kumenya ibyo bakora, kandi kwidagadura bikaba bigikomeje, muri make open day ikaba ifite ubwitabire bwo hejuru kuko abataurage bishimiye kumnya no kugira amakuru ahagije kumikorere n’imikoranire iri hagati yabo ndetse n’imiryango itandukanye ikorera mu karere ka Gicumbi


text:
Guverineri w’Intara y’Amajyepfo, CG Gasana Emmanuel, yasabye urubyiruko rwihangiye imirimo kwirinda ingeso mbi, ibiyobyabwenge no kwiyandarika kuko nta cyiza kirambye umuntu yageraho adafite imyitwarire myiza n’ikinyabupfura.
Yabivuze kuri uyu wa Gatanu ubwo yaganiraga n’urubyiruko rurenga ibihumbi bitanu rwo mu turere dutanu two mu Ntara y’Amajyepfo rwihangiye imirimo itandukanye irimo kudoda, gufuma, gukora imitako, guhinga kijyambere, ubukorikori, gukora umutobe n’iyindi.
Abo basore n’inkumi ni bamwe mu barenga ibihumbi 32 bahuguwe mu gihugu hose biciye muri gahunda ya Huguka Dukore Akazi Kanoze iterwa inkunga na USAID ku bufatanye na Education Development Center (EDC).
Guverineri Gasana yashimye ibyo bakora abasaba kongeraho kugira ikinyabupfura birinda ingeso mbi.
Ati “Hari byiza byinshi mumaze kwigezaho ariko ibyo byose ntabwo byaramba mudafite indangagaciro. Ntacyo mwageraho mutirinze ingeso mbi, mugomba kuba inyangamugayo, kutiyandarika, kwirinda ibiyobyabwenge no kwiyandarika. Urubyiruko rufite intumbero rurangwa n’ikinyabupfura rwirinda ingeso mbi.”
Gahunda yo guhugura urwo rubiruko yatangiye mu mwaka wa 2016; rwiganjemo abacikirije amashuri, abaturuka mu miryango ikennye, abakobwa babyariye iwabo n’abarangije kwiga ntibabone akazi.
Nubuhoro Jean de Dieu wo mu Karere ka Nyanza avuga ko nyuma yo guhugurwa yihangiye umurimo wo guhinga ibitunguru ahereye ku 5 000 Frw.
Ati “Naguze ingemwe z’ubutunguru ku mafaranga ibihumbi bitanu mbutera mu ntabire ingana n’igice cy’ikibuga cy’umupira w’amaguru; bumaze kwera nyuma y’amezi atatu narabugurishije nkuramo ibihumbi 160 Frw.”
Avuga ko yakomeje kubuhinga bimugeza ku gushinga iduka acururizamo, yiyubakira inzu yo kubamo y’amabati 53, agura n’ingurube abyiri zo korora.
Umuhoza Solange w’imyaka 22 wo mu Karere ka Kamonyi yarangije amashuri yisumbuye. Yafatanyije na bagenzi be bane bihangira umurimo wo gukora imitako mu birere n’indi yo mu ishinge n’ubudodo.”
Ati “Umutako umwe wo mu birere nkukora mu minsi itatu bintwaye amafaranga 1 200 nkawugurisha 3 000 Frw. Kimwe n’umutako umwe wo mu ishinge n’ubudodo nkukora mu minsi itatu untwaye 1 000 Frw nkawugurisha 3 000 Frw.”
Umuhoza na bagenzi be bakorana umwe yigenera umushahara w’ibihumbi 20 Frw buri kwezi andi bakayazigama.
Abihangiye imirimo bose baganiriye na IGIHE bahuriza ku kuba amahugurwa abahawe yarabatinyuye kuko ibyo bagezeho bumvaga batabishobora.
Umuyobozi w’umushinga Huguka Dukore Akazi Kanoze, Kamanzi Steven, yavuze ko mu barenga ibihumbi 32 bamaze guhugura muri bo abarenga 65% bamaze kwihangira imirimo.
Ati “Iyo turebye mu bo twahuguye barenga ibihumbi 32 mu gihugu hose, abarenga gato 65% bihangiye imirimo kuko turabakurikirana kugira ngo bashyire mu bikorwa ibyo twabigishije kandi nyuma y’amezi atandatu baba bamaze kubigeraho.”
Kamanzi yavuze ko umushinga wabo watangiye mu 2016 ukaba uzarangira mu 2021 bamaze guhugura urubyiruko ibihumbi 40 mu turere 25 tw’igihugu.
source:igihe.com


text:
Hatisha yamaze amajoro menshi adasinzira kuko yari amaze imyaka itanu ashyingiranywe n’umutware we Mandan, ariko barabuze urubyaro ariko hamwe no gusenga Imana yarabasubije babyara umwana w’umuhungu.
Hatisha ni umugore ubarizwa ku mugabane wa Asiya, mu gihugu cy’Ubuhinde. Yamaze mu kibazo cyo kubura urubyaro yahahuriye n’ingorane zo guhabwa akato, bakavuga ko ari umunyamwaku kuburyo bamubuzaga kwegera hafi y’aho abana bari, bityo abifitiye abana bagahora bamwamaganira kure.
Mubyukuri agahinda no kwangwa na rubanda sibyo byonyine byababazaga Hatisha, ahubwo iyo yabonaga umubyeyi uteruye umwana we, amarira yatembaga mu maso ye, Hatisha yategereje umwana igihe kirekire ageze aho atakaza ibyirigiro by’uko inzozi ze zo kuba umubyeyi zizasohora.
Uyu mubyeyi yababaye igihe kirekire kugeza ubwo umunsi umwe, umugabo we yaje mu rugo amusanga mu cyumba cyabo arimo kurira. Manadan yamubajije impamvu arimo kurira, abanza kumusubiza ko nta mpamvu, ariko nyuma umutima we uramufungukira amubwiza ukuri ati:"Tumaze imyaka itanu dushakanye, ariko ntidufite umwana, biramababaza cyane kuki tutajya ku bitaro cyangwa ngo tujye ku rusengero tumenye uko bimeze?".
Nyuma yo kureba akababaro umugore we afite atewe no kutabyara, Mandan yemeye gushyira mu bikorwa buri kimwe cyose umufasha we yashakaga. Bombi bagiye kwa muganga ndetse basura insengero zitandukanye.
Mu gihe babonanaga na muganga, bumvise amakuru mabi avuye kuri Dogiteri avuga ko Hatisha afite ikibazo ko nyababyeyi (uterus) itameze neza. Yafashe imiti itandukanye yahawe na Dogiteri, ndetse asengana umwete imana zabo, ariko nta na kimwe byabamariye.
Ubuzima bwarakomeje kuri Hatisha na Amandan, n’ubwo bwari bwuzuyemo umubabaro mwinshi. Umunsi umwe, ubwo Hatisha yari yihebye, umugore witwa Lucia yamusanze arimo gukora mu murima baraganira.
Lucia yabajihe hatisha ati:"Byakugendekeye bite?" nta kwihangana amarira yahise ashoka mu maso ya Hatisha ndetse yitsa umutima. Lucia yamuteze amatwi ndetse amusangiza uburyo Imana yamukoreye igitangaza mu buzima bwe ndetse aramukomeza ati: "Izere Imana"
Lucia yamubwiye ku bijyanye n’itorero n’uburyo yariboneyemo umugisha mu buzima bwe. Yashyizemo umuhate Hatisha wo kujya gusenga. Aya magambo yose yamusubijemo ibyiringiro.
Nyuma y’uwo munsi baganiriraga na Lucia mu murima, Hatisha n’umugabo we bagiye mu rusengero gusaba ngo babasengere. Pastor Kunja wari umuyobozi w’iryo Torero yihanganishije Hatisha n’umugabo we ndetse abaha ubuhamya bwa Hana wo muri Bibiliya, Imana yakoreye igitangaza ikamuha umwana w’umuhungu Samuel ati: "Imana izabaha umwana w’umugisha, icyo musabwa ni ugusenga no kugira ukwizera ukwizera kuzuye."
Kuva uwo munsi, ibyiringiro byakomeje kwiyongera mu mitima ya Amandan na Hatisha, uko bagendaga bajya mu rusengero bakarushaho kumva ibijyanye n’urukundo rwa Yesu n’imbaraga ze zikiza, Mandan yizeye imbaraga z’amasengesho, yiyemeza ko bagomba gusenga iminsi 40 basaba umwana. Hashize icyumweru kimwe, Imana yasubije Hatisha asama inda, nyuma y’amezi 9 abyara umwana w’umuhungu.
Hamwe n’umunezero mwinshi mu mutima we, Hatisha yashimye Imana cyane ati:"Ndashima Yesu cyane kuko yampaye umwana" yakomeje agira ati: "Nta cyizere cyo kubyara nari mfite mu buzima bwanjye, ariko Imana yahinduye ibidashoboka impa umwana".
Mandan nawe yibutse imirimo y’Imana ayiha icyubahiro kuko yumvise gusenga kwabo ikabasubiza. Ati:"Twagiye ku bitaro bitandukanye n’insengero zitandukanye ariko ntitwigeze tubona umwana. Uyu munsi, kubera ubuntu bw’Imana duhindutse ababyeyi b’umwana"
Uyu munsi, Hatisha afite umugisha uvuye ku Mana , ubu yizera Imana yumvise gusenga kwa Hana ikamuha umwana. Hatisha ahamya neza ko Imana iriho kandi yumva amasengesho y’abagore n’abagabo batabyara kandi yiteguye kubasubiza.
Source: gospelforasia-reports.org
[email protected]


text:
Pageviews all the time
SINYA KANDI USINYISHE PETISIYO YO KWAKA KO HABAHO ANKETI KU MIRAMBO IMAZE IMINSI ITORAGURA MU KIYAGA CYA RWERU.
Urakoze gusinya
NKUSI Yozefu
shikamaye.blogspot.com
No comments:
Post a Comment
Muvandimwe, nshuti ya SHIKAMA, turagushimira cyane umuganda utanga wo kubaka URWANDA rushya ubinyujije mu bitekerezo byawe( Komanteri). Kugirango turwanye urukungu rw'Agatsiko ni ngombwa ko buri komanteri ibanza gusuzumwa. Yohereze, irahita ijya ku rubuga mu minota mike niba idatandukira( kuvuga ibitajyanye n'inyandiko), itukana, cyangwa yuzuyemo uburere buke.
Wipfusha komanteri yawe ubusa ukoresha "ANONYMOUS", himba izina urikomeze kuko hari ibihembo mu Kuboza 2016 ku bantu 3 bazaba babaye indashyikirwa mu gutanga ibitekerezo. Dukomeje kubashimira ubwitange n'umurava muhorana. IMANA Y'I RWANDA ihorane namwe iminsi yose.
Dg NKUSI Yozefu
www.shikamaye.blogspot.com
Uharanire ko Ukuri gusimbura ikinyoma.
Email: mahoriwacu@gmail.com; tel: +4745564355


text:
Umunsi w’Intwari z’igihugu wizihizwa tariki 1 Gashyantare uko umwaka utashye, kuri ubu harabura iminsi mike ngo uwo Munsi ugere, ibyinshi mu bikorwa biwumburira byatangiranye n’icyumweru cy’ubutwari ku wa 24 Mutarama 2020. Ni yo mpamvu twifuje kugaruka ku mpamvu tuwizihiza n’icyo Uyu Munsi ukwiye kudusigira nk’Abanyarwanda.
Kuzirikana Intwari z’u Rwanda ni inshingano zacu kuko tugomba gushima Abanyarwanda n’abanyamahanga bagaragaje ibikorwa n’ibitekerezo bifitiye u Rwanda akamaro;
Kuzirikana Intwari z’Igihugu bituma Abanyarwanda bakomeza umuco wo gukunda Igihugu cyabo, kunga ubumwe, kubana neza no guharanira icyateza Igihugu imbere ;
Kuzirikana Intwari z’u Rwanda ni uburyo bwo gushimangira ibyiza byagezweho mu mibereho n’imibanire myiza by’Abanyarwanda, hashyirwa imbere ibyubaka umuryango wacu nk’Abenegihugu, abanyafurika n’abatuye isi muri rusange;
Iyo tuzirikana Intwari, dushima abana b’u Rwanda bitanze bahanga u Rwanda, abarwubatse, abarubohoye ingoyi y’ubukoroni n’iy’ubutegetsi bubi, ndetse n’abahagaritse Jenoside yakorewe Abatutsi mu mwaka w’i 1994. Tuzirikana kandi abakoze ibindi bikorwa by’ubutwari nk’abakomeye ku bunyarwanda n’abarwanyije akarengane ako ari ko kose.
Muri uyu mwaka Umunsi w’Intwari uzizihizwa ku nshuro ya 26, ku nsanganyamatsiko igira iti :
« Ubutwari mu Banyarwanda, Agaciro kacu »


text:
MINIJUST izajyana mu nkiko abahombeje Leta mu manzaganya
Yanditswe na admin
Umunyabanga uhoraho muri Minisiteri y’Ubutabera (MINIJUST), Isabelle Karihangabo, yatangaje ko abayobozi bagize uruhare mu guteza Leta igihombo bazagezwa mu nkiko kugira ngo babyishyure, kuko bigira ingaruka zitandukanye zirimo imishinga idindira cyangwa ikererwa no kudindiza iterambere ry’igihugu.
Karihangabo yabivugiye i Kigali, kuri uyu wa Kane tariki ya 26 Ukwakira 2017 mu kiganiro yagezaga ku bagenga b’ingengo y’imari basaga 40 barimo abo mu nzego 44 za Leta nk’abanyamabanga nshingwabikorwa b’Uturere, za Minisiteri n’Ibigo bya Leta. Yabaganirije ku micungire myiza y’amasezerano bagirana na ba rwiyemezamirimo batandukanye, gushyira imbaraga mu kugaruza umutungo wa Leta nk’uko byasabwe mu mwiherero wa 14.
Ku birebana n’amasezerano Leta igirana na ba rwiyemezamirimo, intumwa ya MINIJUST yabasabye gushishoza mu rwego rwo kwirinda ibibazo birimo imanza zishobora kuvuka zigahombya Leta cyangwa kunyereza umutungo mu manzaganya.
Yatanze urugero ku isoko ry’amagare Minisiteri y’Ubutabera yageneye Abunzi ryabonetsemo ibibazo. Iperereza MINIJUST yakoze isanga muri ba rwiyemezamirimo 3 bapiganwe harabashije kuzana ibyangombwa umwe wenyine. Kuko basanze abandi batari bafite ibisabwa.
Ku mikorere ya ba rwiyemezamirimo, avuga ko hari bamwe muri bo usanga bagaragaza imikorere idahwitse.
Urundi rugero ni urwa rwiyemezamirimo wahawe akazi ko kubaka ubwiherero rusange bw’amashuri y’ibanze y’imyaka 9, aho uwitwa ko yatsindiye isoko atashoboye kumurika akazi yakoze kuko ubwo bwiherero bwarinze butangira gukoreshwa nta murika rya burundu ribaye. Ati “nkubwo ni amafaranga Leta yatanze birangira icyari kitezwe kitagezweho, kuko iyo misarani kugeza ubu yatangiye gusenyuka nyuma yuko rwiyemezamirimo ataye akazi.”
MINIJUST yagaragaje urutonde rw’amasezerano agera kuri 98 yadindijwe n’inzego za Leta n’ibigo byose afite agaciro ka miliyari zisaga 75 z’amafaranga y’u Rwanda, harimo Uturere n’Ibigo bya Leta.
Muri rusange ku birebana n’imishinga yasizwe na ba rwiyemezamirimo itarangiye ifite agaciro ka miliyari zisaga 13 z’amafaranga y’u Rwanda.
TWAGIRA WILSON


text:
Ibara ry’inkari, impumuro n’inshuro wihagarika ku munsi bivuze iki ku buzima bwawe?
Iyo umuntu yihagarika neza cyangwa nabi, akituma neza cyangwa nabi, biba bifite icyo bisobanuye kinini ku buzima.
Mu muco w’Abanyarwanda, iyo umubyeyi yabyaye bamusuhuza bamubaza bati "Murannya muranyara?"
Mu bihugu by’i Burayi na ho ni nk’uko ngo hambere baramukanyaga bagira bati «Comment allez-vous à la selle?». Ugenekerereje mu Kinyarwanda ni nko kuvuga ngo « Ese murituma neza?»
Ariko usanga abantu babibafata nk’ikintu kitavugwa kandi nyamara iyo bigenda neza (kwihagarika no kwituma) ari kimwe mu bimenyetso bigaragaza ko ubuzima buhagaze neza.
Ese ubundi inkari zigira ibara risa rite?
Ubusanzwe inkari zigira ibara risa n’umuhondo wererutse, iyo mu mubiri harimo amazi macye zigira ibara ry’umuhondo.
Amabara atandukana bitewe n’impamvu zinyuranye
Iroza cyangwa umutuku
Ibiribwa bimwe na bimwe nka karoti, inkeri, beterave bishobora gutuma inkari zawe zitukura, ariko bishobora no guterwa n’imiti imwe n’imwe nka rufampin cyangwa phenazopyridine.
Igihe cyose ubonye kenshi zitukura ihutire kwisuzumisha kuko hashobora no kuba harimo amaraso.
Icyakora kuba zitukura si ko buri gihe bivuga ko ari ikibazo, ariko bishobora kuba ikimenyetso cy’uko urwaye impyiko, ubwandu bw’umuyoboro w’inkari, ikibazo cya porositate cyangwa kanseri.
Orange
Niba ubonye zisa na orange, bishobora guterwa nuko urimo gufata imiti irimo vitamini B2 nyinshi, cyangwa se umuti wa phenazopyridine cyangwa isoniazid.
Gusa niba utarimo gufata iyo miti, birerekana ko umubiri wawe nta mazi ufite, cyangwa se umwijima wawe ukaba ushobora kuba urwaye. Wagana kwa muganga bakagusuzuma.
Ubururu cyangwa icyatsi
Ibi bishobora guterwa n’ibyo wariye birimo aya mabara. Bishobora kandi no guterwa n’imiti nka propofol na promethazine, bitabaye ibyo, wagana kwa muganga bakareba ikibazo kibitera.
Zimeze nk’urufuro
Utitaye ku ibara zifite, igihe cyose wihagaritse ugasanga zirasohoka zimeze nk’urufuro, biba byerekana ko harimo poroteyine zirimo gusohoka, byaba byiza wihutiye kujya kwa muganga ukisuzumisha.
Inkari zigira iyihe mpumuro?
Ubusanzwe ntabwo zigira impumuro ikabije, icyakora bitewe n’ibyo wariye cyangwa wanyoye zishobora kugira impumuro yihariye. Gusa iyo nta mazi menshi ufite ukihagarika inkari z’umuhondo cyane, ziba zifite impumuro nk’iya ‘ammonia’.
Na none kandi igihe cyose wumvise inkari zifite impumuro idasanzwe, ushobora kuba urwaye diyabete (mu gihe wihagarika inkari zihumura), indwara z’umuyoboro w’inkari, ubwandu mu ruhago cyangwa ikibazo ku mpyiko.
Umuntu yihagarika kangahe ku munsi?
Nk’uko dutandukanye ni na ko imibiri yacu ikora mu buryo butandukanye. Gusa muri rusange ntibyagakwiye kurenga inshuro 8 ku munsi, ariko nk’iyo wanyoye inzoga cyangwa ibirimo caffeine izo nshuro zishobora kurenga.
Kwihagarika inshuro nyinshi bishobora no guterwa n’imiti imwe n’imwe, kuba utwite cyangwa ugeze mu zabukuru.
Icyakora nubona inshuro usanzwe unyara ku munsi ziyongereye bidatewe n’imwe muri izo mpamvu, bishobora kuba ikimenyetso cy’uko ufite uburwayi bwa diyabete, kuba prostate yabyimbye, ubwandu bw’umuyoboro w’inkari, indwara ya vaginitis ku bagore cyangwa ikibazo cy’imikorere y’uruhago.
Icyo gihe muganga ni we uzamenya ikibigutera amaze kugusuzuma, aguhe imiti ijyanye n’uburwayi ufite.
Na ho nubona wihagarika rimwe ku munsi cyangwa hagashira iminsi utabikora, kandi wanyoye, bizaba biterwa n’uruhago rukora bidasanzwe, nabwo wagana muganga akakubwira icyo wakora, ariko na none kwita ku mirire n’iminywere akenshi birabikemura.
Ibitekerezo ( 1 )
mwiriwe nibwo nsomye iyinkuru mwaduhaye ariko nagirango mbaze ikibazo niba mwadubiza inshuro nyinshi zishoboka nimunani inkeya zo nizingahe kuburyo wavugako ugiye kugira ikibazo mugihe wafashe ibyokunywa bikwiriye ? bthx


text:
Burya mu ruganda rwa Cinema mpuzamahanga no mu mafilime atandukanya haberamo utuntu twinshi dutandukanye ku buryo twose umuntu atahita atumenya. Hari ibintu biba bigiye bizwi…
Posts tagged as “Filime”
Money Heist cyangwa se La Casa de Papel ni serie ifite inkomokko mu gihugu cya Esupanye, ifite agahigo ko kuba serie ya mbere y'urundi rurimi rutari icyongereza yarebwe n'abantu benshi kuri Netflix. Ese igice cya 5 cy'iyi serie tugisangamo iki kidasanzwe?
Filime Nyarwanda ntiziragera ku rwego abenshi twifuza ugereranyije n’uko abenshi tuzigereranya n’iz’abanyamahanga dusanzwe tureba. Ese wowe ubona u Rwanda ruhagaze rute mu bijyanye na Filime…
Coronavirus ntiri gutanga agahenge ndetse ubu tuvugana abenshi turi gukorera mu rugo, kandi ikisumbuyeho ni uko turi gutaha saa kumi n’ebyiri. Ayo masaha yose waba…
Hari hashize imyaka 3 wibaza uko byagendekeye Evelyn Abbott n’abana be? Ese wagize amatsiko y’aho urugendo rw’uyu muryango rwakomereje muri filime “A Quiet Place”? Dore…
Umwaka mushya wa 2021, dutangire turuhura mu mutwe twiyibagiza umwaka washize kuko 2020 wari umwaka utazibagirana mu mitwe yacu, ntago ari umwaka nishimiye ku giti…


text:
Ubukungu
Umuhanda W’igitaka Zaza-Sake Waratunganyijwe Ku Nyungu Z’Abaturage
Abaturage batuye mu duce twa Rwamagana na Ngoma barishimira ko bakorewe umuhanda uzabafasha kurushaho guhahirana.
Umuhanda bakorewe ni umuhanda w’igitaka ariko utsindagiye k’uburyo utakwangiza ibinyabiziga bisanzwe bitarangiritse.
Iyo ugeze i Rwamagana, ukatira ahitwa Buswayirini, ugakomeza ujya Cyaruhogo, ukambuka za Rurenge ukaboneza Karombo, ukambuka ugana i Zaza wabishaka ukomokera Sake muri Ngoma.
Muri uyu mwaka w’ingengo y’imari 2020/2021 mu Karere ka Ngoma hari kubakwa imihanda ifite uburebure bungana n’ibilometero 35 (35Km).
Muri iyo mihanda twavugamo umuhanda Nyaruvumu-Rebezo. Uzoroshya ubuhahirane hagati y’Akarere ka Ngoma ndetse n’Akarere ka Kayonza.
Watangiye kubakwa mu mwaka wa 2020 mu kwezi kwa Nzeri; wuzuye utwaye amafaranga angana na 716,515,475 Frw.


text:
Turateganya kubaka inzu zirenga ibihumbi 370 kugeza mu 2022-Harerimana
Yanditswe na MUTUNGIREHE SAMUEL
Umunyamabanga wa Leta muri Minisiteri y’Ubutegetsi bw’Igihugu (MINALOC) ushinzwe Iterambere ry’Abaturage, Cyriaque Harerimana yatangaje ko Leta iteganya gutuza abaturage bagera ku bihumbi 370 mu gihugu hose, kugeza mu 2022 bityo bisaba abaturage kubaka birinda kujya mu manegeka, bakubaka inzu zirambye zikurikije igishushanyombonera, zidashyira mu kaga ubuzima bwabo n’ubw’abaturanyi.
Yabigarutseho ejo hashize, tariki ya 24 Gashyantare 2018, ubwo yifatanyaga n’abaturage bo mu mirenge ya Gikondo na Kagarama mu muganda rusange wo mu kwezi kwa Gashyantare wabahurije ku musozi wa Rebero, basibura imirwanyasuri muri iryo shyamba mu rwego rwo kwirinda ko byasenyera abarituye hepfo.
Yabwiye abaturage ko nta gihugu kibaho cyatera imbere abaturage batabigizemo uruhare runini bityo bagomba kugiramo uruhare mu gihe bubaka bakirinda gutura mu manegeka.
Ati “Muzi gahunda ya Leta, twatangiye kubakira abatishoboye ariko turimo turashishikariza n’abikorera bafite amafaranga kudufasha muri icyo gikorwa […] turateganya kubaka inzu zirenga hafi ibihumbi 370 kugeza mu 2022 tutabariyemo n’aya ng’aya muzagenda muzamura hirya no hino mu migi ariko ayo ni ya yandi atuma abantu batura neza.”
Dufite ikibazo cy’abantu benshi batuye mu manegeka haba muri Kigali cyangwa hanze ya Kigali, birasaba ko umuturage aba umufasha wa mugenzi we mu kugira ngo icyo gikorwa kizagende neza.”
Yakomeje avuga ko hari n’abandi baturage badatuye mu manegeka ariko bakirengagiza ko inzu zabo zimena amazi ku za bagenzi babo bikaba byabasenyera bityo bagomba kujya bibuka gushyiraho n’uburyo bufata amazi y’imvura.
Umuyobozi w’Umujyi wa Kigali wungirije ushinzwe iterambere ry’ubukungu, Busabizwa Parfait yibukije abaturage ko kubungabunga amashyamba ari byiza, bigira uruhare mu kurwanya ibiza cyane nk’isuri yajyaga igera mu ngo zituye hepfo y’umusozi wa Rebero.
Ati “Kubera gutema amashyamba ubu dusigaye dufite ikibazo cyo kubaka za ruhurura nyinshi mu Mujyi wa Kigali. Ahari gutemwa amashyamba, hari no kudafata amazi y’imvura, bituma buri mwaka nibura dutanga miliyari hafi ebyiri z’amafaranga y’u Rwanda zo kubaka za ruhurura; urumva ko ari amafaranga menshi yagombye kudukorera ibindi.”
Mu minsi ishize uyu muyobozi aherutse gutangaza ko mu Mujyi wa Kigali hagomba igenamigambi riboneye ryo gutuza abantu batari bake, bagera ku miryango ibihumbi 23, batuye mu manegeka kandi bikajyana n’uko igishushanyombonera giteganya mu ishusho y’Umujyi wa Kigali mu myaka iri imbere n’ubwiyongere bw’abazaba batuye Kigali.
Mu buryo bwo gukemura ibibazo by’abaturage, Umunyamabanga wa Leta muri Minisiteri y’Ubutegetsi bw’Igihugu Harerimana Cyriaque yafashije abaturage babiri mu nteko y’abaturage yari iri aho kubona uburyo bwo kugura mituweli bakabasha kwivuza no kuvuza abo mu miryango yabo ariko asaba buri muturage kujya abanza kwikemurira ibibazo by’ibanze nka mituweli mbere y’ibindi.


text:
Burya gutungura umukunzi wawe( Surprise) yaba ku muhungu cyangwa umukobwa ni muri bimwe bituma urukundo rwanyu rugenda rukura kandi mukagenda hagati yanyu mwizerana.
Tugiye kubagezaho uburyo 4 butandukanye bwa gufasha gutungura umukunzi wawe akabasha kwishima, cyangwa ibyo wakagombye kuzirikana mu rukundo kugirango umukunzi wawe ahore anezezwa n’urukundo rwanyu.
Kumenya isabukuru y’amavuko ye
Iyo umenye isabukuru y’amavuko y’umukunzi wawe ushaka uburyo umutungura ukamwereka ko ubizi kandi ubizirikana hanyuma ugashaka akantu wamuha akariko kose karamushimisha kandi kakamwereka ko urukundo umukunda ari urwukuri bityo umunezero ukaba wose mu rukundo rwanyu.
Kumuhamagara ukamubwira ko umukunda mu masaha atamenyereye
Burya kubwira umukunzi wawe ko umukunda ni ijambo usanga riba ryiza hagati yanyu, rero iyo urimubwiye muburyo atari amenyereyemo birushaho kumushimisha, naho aba ari hose akomeza aritekerezaho, ariha agaciro kadasanzwe bituma ahora agutekereza akumva uhora umunezeza.
Kumutembereza:
Umukunzi wawe uko yaba ameze kose akeneye ko umutembereza mukishimana akumva ko umunsi umubereye uwamateka, benshi iyo bumvise gusohokana umukunzi wawe bumva ko ari ukujya ahantu hahenze bigatuma kujyayo bigusaba ubushobozi bwinshi kandi burya ubushobozi waba ufite bwose bwakwemerera gushimisha umukunzi wawe icyo gihe mujyana ahangana n’ubushobozi bwawe ukirinda kwisimbukuruza uziko aribwo wamunezeza dore ko burya abakundana banga umuntu wisimbukuruza, umwiyemeraho. Ibyo rwose azabigukundira kandi abikubahire.
Zirikana gusohokana umukunzi wawe umwereke urukundo rudasanzwe.
4Kumusoma umutunguye:
Gusomana n’umuntu muba mukundana ni ibintu bishimisha buri umwe wese dore ko ari kimwe mu bimenyetso by’urukundo, rero iyo utunguye umukunzi wawe ukamusoma aho mwaba muri hose ni ibintu bimushimisha cyane bigatuma ahora abizirikana.
Mu buzima bwa muntu gutungurwa mu byiza ni igikorwa kinyura umuntu noneho iyo ubikorewe n’umukunzi wawe mugihe utanatekerezaga ko byaba, birushaho gutuma akwiyumvamo kandi urukundo rwanyu rukarangwa n’umunezero gusa.


text:
Nta kibi nko kuba uri umuhungu ariko mu bijyanye no gufata umurego kw’igitsina ari intambara,iki kikaba ari nacyo kintu cy’ibanze gikunda gusenya ingo z’abashakanye,aho umugore ntacyo adakorera umugabo we ariko kugira ngo igitsina cye kizafate umurego bikaba ari intambara.
Hari n’igihe ugira gifashe umurego ariko watangira gutera akabariro umugore ageze hahandi aryoherwa igitsina cyawe cyikaba cyiraguye,cyangwa ugahita urangiza,bityo hano n’abazaniye zimwe mu nama ushobora gukurikiza neza hanyuma ntutenguhe umugore wawe.
Uburyo twabazaniye ni 4 bushobora gutuma ugira umurava mu gutera akabariro:
1.Gabanya ibisindisha
Niba ushaka ko igitsina cyawe kizajya gifata umurego mu buryo bworoheje ndetse no kuzajya ugira umurava mu gihe cyo gukora imibonano mpuzabitsina gabanya ibisindisha unywa,bityo menya ko inzoga nyinshi Atari nziza kuri wowe.
2.Jya unywa amazi menshi
Amazi agufasha kugira uburyaryate mu mubiri wawe,Bityo menya ko kunywa amazi menshi bituma igitsina cyawe gikora neza yewe ukagira n’uruhu runyerera ku buryo ugukozeho wese bihita byirukira mu bwonko ,ubwonko nabwo bukohereza ku gitsina cyawe niba hari ikidasanzwe kigiye kuba.
3.Rya ibiribwa bifite intungamubiri
Niba ushaka ko igitsina cyawe gikora neza ndetse ntu kajye unarangiza vuba mu gihe uri gukora imibonano mpuzabitsina ndya ibiribwa bikungahaye ku ntunga mubiri.
4.Imyitozo Ngorora gingo
Imyitozo ngororagingo ituma amaraso atembera neza mu mubiri ndetse ituma n’intanga ziyongera,bityo niba ushaka ko igitsina cyawe kizajya gifata umurego byoroheje,ushaka kongera amasohoro ndetse no kuba umunyamurava mu gutera akabariro jya ukora imyitozo Ngororagingo izabigufashamo byose.
Martin Munezero
Nibihe Biribwa se
Nibihe Biribwa se
Biribwa bihe bifite izo ntungamubiri
njyewe ikibazo ngira iyo ngiye gutera akabariro ndangiza gusohora ntararangiza carise mungire inama:0725883754
mwoshobora kumbwira ibiribwa ntungamubiri


text:
Burya Urukundo ni ikintu gikwiye kubahwa na bose uretse abatarumenya, hari igihe rugutegeka ibintu rimwe na rimwe ukumva muri wowe ntunabishaka ariko nanone ukabura imbaraga zo kubihakana cyangwa kuvuga ngo ndabyanze, ahubwo ugasigara uvuga ngo reka mbireke ndebe aho bizagana icyo nzi nuko bitazashoboka !
Abantu rero bajya bibwira ko gukunda undi muntu mutakuranye, mutamaranye igihe kirekire muziranye bidashoboka nyamara baba bibeshya kuko nta kidashoboka mu rukundo.
Wabigenza gute rero kugira ngo ukundane uruzira icyasha n’umuntu mutari uri kure yawe? Dore inama zagufasha:
1. Gira intangiriro nziza
Mbere y’uko wishora mu gukundana n’umuntu uri kure, banza umenye ko ibyiyumviro bye kuri wowe bitarimo uburyarya. Icyo ni ingenzi cyane kuko iyo uri kure y’umuntu ukunda, ntibyoroshye kumenya icyo agutekerezaho, niba ari ushaka gukina n’umutima wawe icyiza ni uko wabimenya ako kanya bitaragera kure.
2. Vugana nawe uko bishobotse kose (Communication)
Muri iki gihe ufite amahirwe ko ikoranabuhanga mu itumanaho ryoroheje ibintu cyane, wibyitesha rero ! Ubutumwa bugufi bwinshi, gerageza kumuhamagara uko ubishoboye, ntutinye ku musigira ubutumwa niba utahamusanze (usanze yasizeho nka repondeur), umwandikire za e-mail…ibyo byose byamugaragariza ko umutekereza cyane.
3. Mubwire byose
Kuba umwe ari kure y’undi ntibisobanuye ko mutagirana umubano nk’uwabari kumwe ! Witinya kumubwira uko umunsi wawe wagenze, kumuganirira ku nshuti zawe, ku barimu bawe, ndetse no kumubwira udukorwa twawe twa buri munsi mbese akamenya ibyo ukunze kubamo. Ibyo birema umubano ukomeye hagati yanyu.
4. Mutere gutangara
Burya akamenyero rimwe na rimwe kadindiza ibintu, kumuhamagara ku masaha amwe buri gihe, kubonana iteka nyuma y’igihe runaka ibyo byose bishobora kugira za feri bishyira mu mubano wanyu utabizi, ni wowe rero ugomba gukoresha ubwenge bwawe ugatekereza utuntu wakora atari akumenyereyeho, nko kuba wamwandikira ibaruwa y’urukundo, ukamwoherereza impano wenda uyinyujije mu iposita, ukamwandikira twa sms duto, mbese ukamwereka ko uhora umutekereza igihe cyose.
5. Mugirire icyizere gihagije
Mu by ‘ukuri nutangira kumufuhira cyane ari na kure yawe menya ko urimo gusubiza ibintu i rudubi ! Kubera ko nyine utari hafi ye ngo umukurikiranire hafi ugomba kumuha icyizere cyose, naho nutangira kwifata nk’aho umugenda iruhande kandi azi ko mutari no ku mugabane umwe, bizamera nk’aho yumva umuniga umubuza guhumeka kandi ingaruka ni wowe zizaruhukiraho !
6. Mubwirane byose
Ukuri ni ryo shingiro ryo kugira ngo ibintu byanyu bikomeze igihe kinini, niba wumva urukundo rutangiye kukugabanyukamo cyangwa hari utuntu wumva utagishaka cyane, bimubwire hakiri kare kugira ngo wirinde ko byazamera nabi cyane, urugero ni nko kumva bitari ngombwa ko mwahora muvugana kuri telephone buri munsi (ibi ntibivuze ko utakimukunda) ariko abonye usigaye ubikora kandi utarabimubwiye ashobora kugira ubundi buryo abifata butari bwiza namba, bityo imizinga ikaba yavamo imyibano bitari ngombwa !
7. Ubahiriza gahunda mufitanye
Kubera wenda ko mu cyumweru hagati nyine mutabasha kubonana, uba ufite igihe cyo gukora za gahunda zawe zose atakubangamiye, ariko niba mwahanye gahunda ngo muzahure wenda nko muri weekend, gerageza rwose he kugira indi gahunda yivanga muri iyo, nubwo waba ari umupira ukomeye ugomba kureba cyangwa anniversaire y’inshuti yawe n’ibindi…umukunzi wawe ni we ugomba kuza mbere y’ibyo byose, wibuke ko uba waragize umwanya uhagiye mu cyumweru hagati, ni wo mwanya rero na we aba akuboneye kandi hari igihe aba anagomba gukora urugendo rurerure kugira ngo akugereho, ibyo byose rero ntukwiye kubiburira agaciro !
8. Mugire imigambi ihamye
Haba kuri telephone cyangwa muri kumwe, mujye munaganira kuri ejo hazaza hanyu, bizagufasha kumenya niba koko mugenzi wawe agukunda by’ukuri kandi bizanagufasha kwihangana dore ko burya abantu batangira gukundana nta n’utekereza kuzabana n’undi ariko bigenda biza buhoro bitewe n’uko urukundo rwanyu rumeze cyangwa uko rungana.
9. Byizere ntucike intege
Igihe wumva ucitse intege kandi unamukumbuye cyane , ibwire mu mutima ngo Ibyiza biri imbere kandi niba koko mukundana by’ukuri, intera ibatandukanyije niyo igomba gukomeza urukundo rwanyu. cyereka niba utizera ko urukundo nyarwo rurushya.
10. Jya umugisha inama cyangwa unamubaze uko abyumva
Nubwo waba umubaza icyo atekereza kuri Bushombe na Kankwanzi cyangwa umubaza aho yumva azafatira ikiruhuko ubutaha, cyangwa se umubaza ibara ry’ikanzu cyangwa ipantalo wazajyana mu bukwe kuwa gatandatu, ntutinye kumubaza ikibazo icyo ari cyo cyose, azanashimishwa cyane no kuba uticecekeye ngo wifatire imyanzuro wenda itari yo kandi yari kukubwira ukuri kwe kandi ibyo nubikora bizatuma yumva ko ari umuntu ufite akamaro kandi ko umwubaha, ayo ni ayandi maraso uzaba umufashe !
Video Abakobwa Beza
Wabyitwaramo ute mu gihe umukunzi wawe aba kure yawe
Burya Urukundo ni ikintu gikwiye kubahwa na bose uretse abatarumenya, hari igihe rugutegeka ibintu rimwe na rimwe ukumva muri wowe ntunabishaka ariko nanone ukabura imbaraga zo kubihakana cyangwa kuvuga ngo ndabyanze, ahubwo ugasigara uvuga ngo reka mbireke ndebe aho bizagana icyo nzi nuko bitazashoboka !
Labels: urukundo


text:
Buri musore cyangwa umugabo wese aba ashaka umugore uzamukunda we ubwe atari ukubera ko afite amafaranga menshi yo gutakaza cyangwa afite ibindi bikorwa bimwinjiriza.
Ubundi hari ubwoko bw’abagore hano hanze butandukanye;hari bamwe bazagukunda kuko uri wowe n’abandi benshi bazagukundira impamvu yumvikana ndetse n’abazagukunda kubera icyo ufite,ibi kandi ni ibintu bigarangarira buri wese.
Bityo hano twahisemo kubasangiza bimwe mu bimenyetso byingenzi 6 bizakwereka ko umugore akunda cyane ikofi yawe ku kurusha.
1.Ntazigera agushishikariza kubitsa
Umugore ugukunda ahangayikishwa n’uburyo muzabaho ejo hazaza,azahangiyikshwa no gupanga nawe iby’ejo hazaza,ni ku bwiyo mpamvu azagushishikariza kubika amafaranga,aba ashaka ko ukoresha amafaranga mu bintu bifite inyungu.
Naho umugore wakuruwe n’ikiva mu ikofi yawe “amafaranga”,ntazigera ahangayikishwa n’imbere yawe hazaza,kubitsa ndetse n’ibindi bintu,uwo njye mwita “Umugore wako kanya”,ari aho kubera icyo ari buhavane gusa muri uwo mwanya.
2.Ntazigera agira igitambo
Umugore ukunda amafaranga y’umugabo ku murusha,ntazigera we agira icyo yinjiza mu mubano wanyu,ntazigera atanga igitambo,mbese nta mutungo we uzigera ugendera mu bintu byawe,we ahora ashaka kwakira gusa naho iki kitari icyo nta gaciro agiha.
3.Iteka ahora ashaka
Umugore uba ukunda ubutunzi bwawe ku kurusha,ni wa wundi uzanya avana ibikoresho akeneye byose kuri wowe,nti yita ku byabaye ubushize cyangwa zimwe mu mpanowamuhaye mu cyumweru gishize cyagwa ukwezi gushize;iteka azahora ashaka ibirenzeho,uwo ushatse wamwita “Intanyurwa”.
4.Biragoye ko yanyurwa
Birababaza cyane kugira ubwoko bw’umugore utanjya unyurwa nibyo umukoreye,yewe niyo akeretse ko anyuzwe,biba ari uburyarya,ahanini usanga ibyakubera byiza nibura aruko nta na kimwe yakwereka.we inshingano ze ziba ari kubona icyo ashaka,igihe agishakiye ndetse nuburyo agishakamo,niko aba ameze.
5.Ikindi yakira impano zihenze ku bandi bagabo
Uku ntabwo ari ukukubeshya da,mu gihe umugore yakiriye impano nyinshi zihenze zivuye ku bandi bagabo,iteka azahora azigusaba nawe,niyo waba warigeze uzimuha zabona ko zitahagije ashaka izirenzeho.
6.Nta zigera yita ku buryo amafaranga yabonetsemo
Ubu nibwo bwoko bw’abagore bwibanze noneho,ntazigera yita uko amafaranga yabonetse,gusa hari ikintu kimwe gusa azitaho,”uburyo amafaranga yagiye cyangwa yashize”,azaba Bank yawe ndetse abe n’igipesu cy’ikofi yawe ubundi abe n’umubare w’ibanga y’ikarita yawe yo kubikurizaho amafaranga.
Martin MUNEZERO